Pumayyaton - Wikipedia\n(Adkaset eus Pygmalion (Tir))\nPumayyaton, pe Pigmalion e gregach, a oa roue Tir, e Fenikia, hervez mojennoù Hellaz kozh. Mab e oa d'ar roue Belos. Breur e oa da rouanez Kartada, Didon, a garas an haroz Aeneas, a-raok n'eas da chom da Italia.\nUr Pumayyaton (ha Pigmalion) istorel a renas e Tir eus -820 da -774 ha hennezh a oa mab d'ar roue Mattan Iañ (-829- -820 ). En e amzer eo e voe savet trevadennoù e Kition e Kiprenez, e Sardigna, ha moarvat e Kartada.\nAnavezet eo gant un enskrivadur e maen-bez Nora, e Sardigna.\nN'ouzer ket piv a renas war e lerc'h etre -774 ha -750, pa voe anvet Eshbaal II da roue.\nAdtapet diwar « https://br.wikipedia.org/w/index.php?title=Pumayyaton&oldid=1961412 »\nKemmoù diwezhañ degaset d'ar bajenn-mañ d'an 17 C'hwe 2022, da 07:27.


Buhez ar Sent/1912/Kom ha Damian - Wikimammenn\nBuhez ar Sent/1912/Kom ha Damian\n◄ Nil Kom ha Damian Wenseslas ►\nAn daou verzer ne nac’hjont ket o Doue evit kelo ze ; ar gouarner a reas o stlepel er mor don, mes êle an nenv a dorras o chadennou, hag e c’halljont dont d’an douar hep droug ebet. Neuze Lysias a reas o zeurel en tan, hag o vezan ne rê droug ebet d’eze, kennebeut, e lakas o dibennan : en doare-ze e tastumjont kurunen o merzerenti.\nO c’horfou a oe sebeliet en Syr. Brud eus o zantelez hag eus o galloud dirak Doue a yeas, n’eo ket hepken dre ar zav-heol, mes ive dre ar c’huz-heol. En Rom hepken e oe savet nao iliz en o enor. O hanoiou a ve lavaret bemde arôk ar gourreou en oferen.\nSetu aze gwir vreudeur ; brezel ebet n’en deus gallet terri ar garante a oa etreze ; skuilhet o deus o gwad ha heuilhet o deus an Otrou ; disprijet o deus lez ar roue, hag en em gavet int en lez an nenv.\nAdtapet diwar « https://br.wikisource.org/w/index.php?title=Buhez_ar_Sent/1912/Kom_ha_Damian&oldid=38231 »\nKemmoù diwezhañ degaset d'ar bajenn-mañ d'an 6 Gou 2012, da 11:06.


Gwelet an heol (danevell) – Blog Brezhoneg Bro-Vear\n« Ur bempenn fleuch zo ganin. » Ha Yannig da boz e gartoù unan-ha-unan war an daol houarn. Dek, lakez, damez, roue, born. Treuflez anezhe tout. « Fidambie, Yannig ar Chañs vat, » a lavar en ur c’hoarzhin ar plac’h zo fas dezhañ en tu all deus an daol, « n’onn ket piv ’na roet an anv-se dit, met hennezh ’na ket laeret e bemp gwenneg. An dro-mañ ’teus gonezet ar barti ha me zo rivinet. » Gant he dorn gwenn e vout he c’hartoù e-barzh ar pakad, kuit da diskouel anezhe. Ur strakadenn gant he bizied etrenek an ostizez evit goull ur bannac’h wiski all. Yannig, stenn e gorf c’hoazh gant ar start ’h eo bet ar barti, zo o sellet deus an arc’hant berniet war an daol, c’hwerv e lagad. An arc’hant-se zo dezhañ bremañ met ne dap ket bezañ kontant koulskoude. Jenovefa a derc’h da c’hoarzhin leizh he c’hof. Evit rivinet n’eo ket, na tost. Kollet ’deus tout an arc’hant ’da degaset evit partioù an nozvezh, sell aze tout. Un taol kaer ’hat ! A-benn pegeit ’do adc’honezet ar sammad-se ? Ur miz, eizhtez, un deiz pe daou ? Peotramant amzer da lonkañ daou pe dri gouzougad wiski ? Sur a-walc’h emañ hec’h arc’hant o labourat o-unan tu bennaket e-barzh ar c’houmoul niverel, e-pad emañ-hi o c’hoari poker e-barzh toulloù duañ ar vegalopolenn. N’eo ket sur Yannig e vefe kat da gompren pegen pinvidik eo Jenovefa ha n’eo ket an daou baotr all zo deus taol a c’hallfe sikour anezhañ. Paour-razh int o-daou ivez, evel tout ar reoù all deus o renk. Ha Yannig, goude e vez graet « ar Chañs vat » diontañ, n’eo ket drusoc’h e soubenn evit-se.\n« Memestra, Jenovefa, ne gomprenan ket, » eme Bêr – krenañ a ra e vouezh un tamm bihan ha ne gred ket sellet eeun dionti –, « petra zo kaoz e teu un Alfa eveltout betek foñs an abimoù da c’hoari ar c’hartoù ganimp e-barzh an ostaleri lous-mañ ? N’eo ket brav a-walc’h ar vuhez en estaj kentañ ? » Jenovefa ne respont ket diouzhtu, kollet he selloù e-barzh he gwerennad wiski marc’had-mat. An daou all ne lavaront sort ebet ivez. An driet paotr, Paol, ’h eo krizet e dal. Ledet eo war e gador, e daouarn en e c’hodelloù. Gant e dorn dehoù emañ o flourañ e gontell-bleg. Ne raio mann ebet evel just. Da betra ? N’eus forzh penaos e oar a-walc’h n’eo ket deuet Jenovefa hec’h-unan. Moarvat zo ur gward-korf pe daou e-mesk pratikoù an ostaleri, ha moarvat n’int ket armet gant kanivedoù. Met a bep sort soñjoù a deu da Baol memestra e-skeud santout yenion e laonenn dindan e viz. N’eo ket difennet hunvreal, geo ?\n« Petra zo kaoz e teuan da c’hoari ar c’hartoù gant Epsiloned eveltoc’h ? Feiz… Abalamour da se… » Ur gouzougad wiski. « Ha da se… » Ur sachadenn war he sigaretenn. « Abalamour da c’hoari gant gwir gartoù ha gant gwir arc’hant. ’N em estaj ’h eo sorc’hennet ma c’hoñsorted gant al labour hag ar yec’hed. Tremen a reont o devezhioù brañchet war ar Meganet, o pleal deus o aferioù – ne displegan ket deoc’h petra eo an aferioù-se, ne gav ket din ’h oc’h kat da gompren –, ha pa divrañchont ’h eo evit debriñ boued yac’hus, evañ dour sklaer hag ober sport war dapisoù-ruilh. Hag advrañchañ goude-se evit c’hoari e-barzh ar realded niverel. Met me ’meus ezhomm traoù all. Evel just ’meus d’ober pleal deus ma aferioù ivez, ha sport a ran kement hag ar reoù all – mat eo evit ar c’horf, ret e vefe deoc’h esa. Met ur wech an amzer e plij din ivez diskenn da welet ac’hanoc’h ! En ur stumm ’h eo gwelloc’h ho puhez amañ er bempet estaj evit hini an Alfaed en estaj kentañ ; c’hwi zo liproc’h. » Ha c’hoarzhoù adarre. Pêr a sell a-gorn dionti ; biskoazh ’neus gwelet ur c’hroc’hen ken gwenn, na dent ken gwenn all – na dilhad ken prop. Paol ne lavar mann ebet.\n« Ha n’it ket er-maez james ? » eme Yannig. « Gwelloc’h eo deoc’h chom dindan an douar ? N’it ket da welet an oabl hag an heol ? » Lak a ra Jenovefa he daouilin war an daol ha sellet deus Yannig, souezhet. « An heol ? Abalamour da betra ’h afemp da welet an heol ? » « Ne oaran ket. A-hervez ’h eo un dra vrav da welet. Ma mamm-gozh ’da kontet se din, peogwir ’da soñj deus an amzer-se, pa ne oa ket aet an dud c’hoazh da vevañ dindan an douar e-barzh ar vegalopolenn pemp estaj. » Un damc’hoarzh a deu war muzelloù ruz ar plac’h. « Te ’tefe c’hoant da welet an heol, Yannig ar Chañs vat ? » Ha Yannig da sevel en e sav ha da dreiñ e selloù war-grec’h. « Estonet out ? Amañ, n’eus forzh pelec’h ’h ez e-barzh ar bempet estaj, e c’hallez touch deus an terrest gant da dorn, ha c’hoazh ’teus ket ezhomm da astenn da vrec’h gwall uhel. N’eus ket ’met trepasioù izel hag enk ha lous ha sklêrijennet fall. Gwasket omp gant an terrest daonet-se ha gant ar pevar estaj all a santomp a-us d’hom fennoù, ken e vez pleget hom chouk ganimp ordin. Neuze ya, c’hoant ’mefe da welet an heol hag an oabl, ha da santout an avel war ma bizaj. Met piv ’neus gwelet biskoazh un Epsilon o vont uheloc’h evit an driet estaj ? » Ha mont en e goazez, arri berr warnañ a-greiz-tout. Chom a reont o-fevar hep kaozeal. Jenovefa a daol bouilhoù moged e-barzh an aer tev, en ur flourañ gant he bizied al lugell USB imboudet e-barzh chouk he c’hil. Goude ul lajad ’h a Paol kuit en ur ober ur c’hruz d’e skoazioù. Pêr ne oar ket petra d’ober, pe mont a-raok, pe chom ; neuze e chom. « Sell, Yannig, » a lavar plac’h an estaj uhelañ a-benn ar fin, « te a blij din, neuze ’h amp d’ober evel-hemm : ’h amp da c’hoari ur barti all. Ma c’honezan-me ’h adtapin tout ma arc’hant, ha fin dre eno. Met ma emañ da chañs vat ganit adarre e c’halli mirout an arc’hant ha war ar marc’had e c’halli dont du-mañ, ’n em lojamant, hag alese krapat er-maez da vont da welet an heol hag an oabl ha tout ar pezh ’to c’hoant da welet. Petra a soñjez ? Da dro eo d’ober an dorn bepred. »\nEizhtez goude emañ Yannig o kerzhet e-barzh an trepas ’h a da sal ar pignerezioù. Mezvezennet eo un tamm bihan. Ne oar ket ken pe ’h eo gwir e eñvorennoù deus an nozvezh all pe n’int ket. Daoust hag-eñ ’nefe ket hunvreet e-barzh ar barti gartoù-se ? Bezañ emañ o vont da grapat betek an estaj kentañ ha betek gorre an douar ? Bezañ emañ o vont da welet an oabl hag an heol ? A-greiz-tout, hep gouzout dezhañ, ’h arri e-barzh sal vras ar pignerezioù. Uheloc’h eo an terrest amañ, pe izeloc’h al leur kentoc’h, hag e c’haller gwelet pelloc’h. Ur mor a dud zo eno o virviñ, Epsiloned a-vil-vern o tont hag o vont, pe o c’hortoz e-barzh regennajoù hir-hir da vont d’ar bevaret pe d’an driet estaj da labourat. E-kreiz, ar pignerezioù bras, o lonkañ hag o tislonkañ al labourerien, hep paouez – n’eus na noz na deiz er bempet estaj. Pelloc’h, war ar c’hostez, zo pignerezioù bihanoc’h hag a gas d’an daou estaj kentañ. N’eus den ebet o c’hortoz dirak o dorejoù ha maeset int gant soudarded o lifreoù du, mindrailherezioù gante. Ne gred ket Yannig tostaat. Petra a raio ar re-se pa welfont un Epsilon o tont etrenek dezhe ? Ar re-se zo Gammaed pe Deltaed ha ne reont ket ’met fae ha tremen fae war amprevaned lous an estaj diwezhañ. Ken fonnus all e tennfont warnañ hep soñjal pelloc’h… A-greiz emañ Yannig o kildroenniñ evel-se e wel unan deus ar soudarded oc’h ober sin dezhañ da dont tostoc’h. Anavez a ra anezhañ diouzhtu, hag-eñ ’h eo koachet e daoulagad gant lunedoù du : e-barzh an ostaleri e oa an deiz all, war e orloc’h deus ar c’hontouer, oc’h ober van d’evañ bannac’h ; unan deus gwardoù-korf Jenovefa moarvat. Cheñchet ’neus stumm bepred : herie ’neus gwisket dilhad teñval ar soudarded. « Deus war ma lerc’h » emezañ, rust.\nBremañ en em gav Yannig e-unan o c’hortoz ken e vo digor dirakañ dorejoù beton ar sas. Emañ c’hoazh e benn o vezvezenniñ hag a-boan ma oar penaos eo arri betek amañ. N’eo ket gwall sklaer ar soñj ’neus derc’het deus ar momejoù diwezhañ. Ar bignerez kentañ o sevel, didrouz ha distroñs, gwenn he mogerioù. Ar gward-korf en e gichen, dilavar, sonn en e sav, e daouarn a-drek e gein. Ur gouloù neon kreñv a-us d’o fennoù. Poan d’e daoulagad. Pegeit e oa padet ? Ur c’hardeur pe ur penn-devezh ? An norejoù o tigoriñ en estaj kentañ. « Deus. » Trepasioù ledan hag uhel, sklêrijennet gant neonoù splann. Mogerioù gwenn. Otoioù tredan o tremen an daou baotr ken a findaon. Alfaed ’n enne ha ne divaloaint ket pa welont anezhe o kerzhet war ar bord. Lojamant Jenovefa. Mogerioù gwenn. Neonoù. A-drek ur werenn, e-barzh ur pezh all, Jenovefa astennet war un azezenn, serret he daoulagad. Ur fun USB brañchet e-barzh an tu a-dreñv deus he fenn. Ar gward-korf a derc’h da vont, ha Yannig ivez neuze. Un trepas enkoc’h. E-barzh ar foñs, ur bignerez all. Yannig e-unan an dro-mañ. Neonoù gwenn. Ur penn-devezh pe ur c’hardeur. An norejoù o tigoriñ. Un trepas all, hir, e beton. E penn an trepas-se zo ur sas : evel ’na lavaret paotr e lunedoù du e wask Yannig war ur bouton evit serriñ an norejoù beton ponner war e lerc’h. Goude se, evit digoriñ an norejoù zo dirakañ, e renk gwaskañ div wech war ar bouton all abalamour d’e daouarn o krenañ.\nDa gentañ, ne wel Yannig mann ebet. Chom a ra war an treuzioù o c’hortoz e daoulagad da gustumiñ. Met kaer ’neus gedal ha dislontañ e daoulagad, n’eus ket ’met teñvalijenn a-hed gwel dezhañ ; n’eus tamm sklêrijenn ebet o tiskenn deus an oabl. Sebedennet eo : pelec’h emañ an heol neuze ? Ma zo diontañ c’hoazh ’h eo koachet-libr a-drek ar c’houmoul. E kement lec’h e par Yannig e selloù, ne wel ket ’met koabrennoù ponner hag izel o krozal. Deus ar vro tro-ha-zro n’hall ket spurmantiñ ’met stummioù dispis ha teñval, ha n’eus mann ebet o fiñval estroc’h evit ar c’houmoul du oc’h en em gannañ a-us d’e benn. A-daol-darzh ’h eo dallet ar paourkaezh Yannig gant ul luc’hedenn o freuzañ an aer, ken e kouezh war bennoù e daoulin, stonket-marv. Chom a ra aze ur pennad, o sellet en-dro dezhañ evel unan aet da sot, an avel yen-sklas o skornañ e izili. Gant ar reuziadoù luc’hed a vez gwech ha gwech all e c’hall damwelet dismantroù – met dismantroù deus petra ? – goloet gant ur poultr gris ha lous ha pegus, hag amañ hag ahont ur wezenn bennaket, marv, du, krignet… Pa ’h eo kat ar paotr da sevel en e sav en-dro e teu gorrek war e giz e-barzh ar sas etrenek an trepas beton. En ur gerzhet e renk en em harpañ deus ar voger evit chom war e divhar hag a vank dindanañ.\nPa ’h arri Yannig en-dro e-barzh lojamant Jenovefa emañ ar plac’h o c’halompat war un tapis-ruilh, a-drek he gwerenn. Klev a ra he mouezh o tont deus uhelgomzerioù : « Neuze, Yannig, ur valeadenn vrav ’teus graet ? » emezi hep paouez da redek. Ha dirollañ da c’hoarzhin. « Mann ’met gwelet da benn e tivinan ’h out kerseet. ’Teus ket gwelet ar pezh ’ta c’hoant da welet ? » « Ne gomprenan ket… » a satouilh an Epsilon, « teñval e oa evel ma vefe noz-du, ha koulskoude ’h omp e-kreiz an deiz. ’Meus ket gwelet sort ebet. » « Ah ? Petra a oas en gortoz da welet neuze ? Krediñ a rae dit da vat e oas o vont da welet an heol hag an oabl glas ? Hag evned bihan ivez, betek hag ober ? ’Meus aon ’da ket kontet da vamm-gozh tout an istor dit neuze. Petra zo kaoz, a gav dit, ’h omp o vevañ dindan an douar ? Nim ivez e vije gwelloc’h dimp mont da vale dindan an heol ha da dizalaniñ aer fresk. Met pell amzer zo n’eus ket ken a aer fresk, hag an heol n’eo ket bet gwelet keit all zo ivez. Distrujet e oa bet an Douar gant ar brezel nukleel bras. Soñj ’da da vamm-gozh deus an heol met pas deus ar brezel ? Ne vije ket aet he c’hokenn war an tu gin un tamm bihan ? Oh, met pa soñjan, se zo kaoz ’ta ket degaset ganit da dilhad a-enep ar skinadoù nukleel ? Ha me ’ma ket bet skiant da lavaret dit. ’Meus aon ’neus paket da gorf un toullad mat a skinadoù aze. Ba, n’eo ket tener, gant da chañs vat e vi kat da ’n em dennañ, ne vi ket ? Ale, ken ar wech all, Yannig ar Chañs vat ! » Ha hi da derc’hen da redek hep sellet diontañ ken. Tostaet eo ar gward-korf dezhañ : achu ar gaozeadenn, ha Yannig ’h a daheulañ da-gaout ar bignerez evit retorn d’ar bempet estaj.\n« Eh, sell ’ta piv ! Yannig ar Chañs vat ! Penaos emañ da damm kont ? » Yannig a sell deus Pêr o tont etrenek dezhañ, hep respont. « Daou pe dri miz zo ’ma ket gwelet ac’hanout. Petra zo kaoz ne deuez ket ken da c’hoari ar c’hartoù ganimp ? Fachet out ? Feson skuizh zo warnout bepred. Eh, dec’h e oamp bet boutet er-maez deus an ostaleri peogwir e oamp oc’h en em gannañ : Paol n’houlle ket kouzantiñ ’ma-me gonezet ar barti. Damen e vo ! Al lorgen-se ne blij ket dezhañ koll ’hat ! » Laket ’neus Yannig e dorn deus ar voger, imobuet gant fistilherezh ar paotr. « Oh, ha neuze, Yannig, derc’het ’da Jenovefa d’he c’homz ? Laosket ’da ac’hanout da grapat betek an estaj kentañ ? Bet e oas o vale war c’horre an douar neuze ? Lavar din penaos e oa ’ta ! Penaos eo an heol ? » Adkrog eo Yannig da vont gant e hent. « Brav eo, Pêr. Brav eo ken ken ’h eo. »\nOne thought on “Gwelet an heol (danevell)”\nUn tamm teñval, sur met skrivet brav 🙂 Desket ‘meus ur bern gerioù! Gourc’hemennoù dit Riwal! Unan all, unan all!


Buhez ar Sent/1894/Kador sant Per enn Antioch - Wikimammenn\nBuhez ar Sent/1894/Kador sant Per enn Antioch\n◄ Gregor II Kador sant Per enn Antioch Per Damian ►\n« Ho zelebri a dleomp, eme ar pab sant Leon, gant kement a joa ha ma selebromp merzerenti Prins ann Ebestel. Merzerenti sant Per a zigas d’eomp dazonj euz ann deiz euruz ma oue kurunet enn env; mes enn daou c’houel all ec’h henoromp ar garg heb he far en deuz bet digant Jezuz-Krist pa oue choazet ganthan evit delc’her he blas var ann douar. Goulennomp digant Doue ar c’hras da jom bepred stag ouz Kador sant Per; rak, anez, n’ez euz silvidigez ebed evidomp. »\nOber a rann a nevez, ac’hanon va-unan, ar promesaou a zo bet great evidon da zeiz va badiziant. Ia, euz a greiz va c’haloun me fell d’inn trei kein da Zatan, d’he bompou ha d’he oberiou: trei kein da Zatan, da lavaret eo, d’ann drouk-spered, tad ar gaou, d’ann hini a zo bet muntrer ann eneou abaoue ar penn kenta euz ar bed; trei kein da bompou Satan, da lavaret eo, da genteliou faoz ar bed, d’he vraoigou ha da gement tra goullou ha difoun a zo ennhan; trei kein da oberiou Satan, da lavaret eo, d’ar pec’hed ha da gement tra a zoug d’ar pec’hed. Kristen ounn, Jezuz-Krist eo va Mestr ha va Roue, hag enn he zervich hebken e fell d’inn hiviziken lakaat va holl gloar ha klask va holl joa ha va holl euruzded.\nAdtapet diwar « https://br.wikisource.org/w/index.php?title=Buhez_ar_Sent/1894/Kador_sant_Per_enn_Antioch&oldid=23581 »


BEAJIÑ A-STROLL | Compagnie Océane\nInizi Kreisteiz Breizh, douaroù kaer-estlamm da ergerzhet !\nA-hed ar blez e vez laouen hor c’homandanted hag o skipailhoù ouzh ho tegemer e bourzh hor bigi trema inizi ar Mor-Bihan. Deuit da welet pe da adwelet inizi ar c’heinvor : ar Gerveur, Groe, Houad hag Edig. Lestrit e Kiberen pe en Oriant e bourzh unan ag hol lestroù, herrvagoù pe lestroù-treizh, evit un aes a vordreizhadenn etre 30 ha 70 munut.\nKentizh ha lakaet ho treid àr unan ag an douaroù kaer-estlamm-se e viot bamet gant gweledvaoù brav-eston, loened ha plant puilh hag e c’hellot gwelet pegen degemerus eo an enezidi hag a ranno ganeoc’h sekredoù o istor. Aveliñ ho penn a reot ouzh lusk ar Mor Bras.\nUr gouviadenn da veajiñ, ho porzhioù lestriñ\nKiberen hag an Aod Bras, ul ledenez splujet er Mor Bras, gourenez brudetañ Kreisteiz Breizh, ma vez an tonnoù é stourm diehan ouzh ar reier. Grit un arsav àr an Aod Bras da analiñ an aer karget a fru a-raok skeiñ trema Porzh Maria. Gwezhall e oa ar porzh sardineta kentañ ha bremañ emañ sez ur c’hovu-pesked a bouez. Àr e gaeoù emañ ar gar-vor ma vo ho lestr ha skipailh Kompagnunezh ar Mor Bras ouzh ho kortoz evit lestriñ trema ho hunvreoù er Gerveur, Houad hag Edig.\nDaveennoù GPS : +47° 28’ 42.0918’’ / -3° 7’ 32.4078’’ - Straed Porzh Maria, Kiberen.\nAn Oriant, frond an avantur. Savet gant Colbert er XVIIvet kantved ha liammet da viken gant oadvezh aour Kompagnunezh an Indez, an Oriant zo stad enni gant amzer-dremenet he c’henwerzh dre vor. Bev eo an hêrezh-se bepred e “kêr ar pemp porzh”, ha pa vefe bet kemeret lec’h ar spisoù a bell vro gant an edeier abaoe pell zo. Er porzh beajourion e viot degemeret evit mont trema Enez-Groe, éc’h ober ged a-viskoazh, eoriet er c’heinvor, paravis d’ar vorlenn.\nDaveennoù GPS : +47° 53’ 7.0542’’ / -2° 54’ 0.6696’’ - Straed Gilles Gahinet, An Oriant.\n1 Mare dibrez Adal miz Here betek dibenn miz Meurzh, bemdez. Adal miz Ebrel betek dibenn miz Gwengolo, ag al Lun d’ar Yaou.\n2 Mare prez Adal miz Ebrel betek dibenn miz Gwengolo, ag ar Gwener d’ar Sul + deizioù-gouel.\nAdalek 15 den e talv ar priz-se. Evit paeiñ ar priz ispisial evit ar strolladoù e ranker mirout an divizoù-mañ :\n- Gant Kompagnunezh ar Mor Bras e rank bout graet an treizhadennoù mont-dont. Ne dalv ket ar priz “strolladoù” evit ur veaj mont hepken.\n- An holl dud ag ar strollad a rank ober mont-dont er memes eurioù disparti.\n- Ur paeamant hepken a reer evit ar strollad a-bezh.\n- Evit ma vefe miret ar bilhedoù eo ret paeiñ ur rannbae 30 %.


Muioc’h a ditouroù... - Redadeg\nDegemer al lec’hienn > br > Petra eo ar Redadeg ? > Muioc’h a ditouroù...\nMuioc’h a ditouroù...\nKlipoù ha Videoioù\nKemennadennoù kuzhet er vazh-eilañ\nAr Redadeg berr-ha-berr\nAn dastum arc’hant\nMerc’her 13 a viz Here 2021\nSpered an darvoud\nUr redadeg a-bep-eil eo, evit an holl hag evit ar blijadur.\nN’eus taol-kaer ebet d’ober, maout ebet da c’hounit. Dont a ra an tadoù ha mammoù gant o bugale, an dud-kozh gant o bugale-vihan, ar re yaouank gant o mignoned, da redek 100 pe 1000 m, an holl a-gevret.\nAn holl troet war-du un dra hepken : ambroug dougerien ar vazh-test, hag ar c’hemenn e brezhoneg a zo enni, hep distag, hag an trec’h eo trec’h an holl, ar skoazell roet gant ar bobl d’ar brezhoneg.\nBodañ a ra miliadoù a dud e pevar c’horn ar vro ha spegus eo al laouenidigezh !\nGwerzhet e vo pep hini eus ar 1800 km d’an dud, d’ar strollegezhioù, d’an embregerezhioù, d’ar c’hevredigezhioù,... da lâret eo d’an nep a fell dezhañ kemer perzh en darvoud a-benn skoazellañ ar brezhoneg. An hanter eus ar gounidoù az aio da arc’hantiñ rouedad ar skolioù Diwan. An hanter all a sikouro kevredigezhioù da implij, diorren ha treuzkas ar brezhoneg er gevredigezh a-vremañ.\nBerzh kentañ an darvoud, leun a levenez hag a startijenn, a chom a-hed ar bloavezhioù.\nDibaoe an hini kentañ a ya an darvoud war-gresk.\nUr c’hresk a gilometroù hag a berzhidi hag ivez ur c’hresk a zastum arc’hant evit ar brezhoneg\n2008 Naoned/Karaez 600 km 50 000€\n2010 Roazhon/Pondi 1200 km 93 000€\n2012 Brest/Douarnenez 1500 km 121 000€\n2014 Montroulez/Groñvel 1500 km 125 000€\n2016 Sant-Ervlan/Lokoal-Mendon 1700 km 124 000€\n2018 Kemper/Plougerne 1800 km 134 000€\nUr vazh a zo douget gant ur pennreder, dezhañ ur vailhurenn, niverenn ar c’hilometr warni. Da bep kilometr e ro e vazh d’unan all a zougo anezhi d’e dro.\nEr vazh-eilañ ez eus ur gemennadenn a chom kuzh betek an degouezh. Ken kuzh all e chom anv ar skridaozer ha danvez an destenn a vo kaset a zorn da zorn betek kêr ar pal, hag a vo lennet ’benn neuze dirak an holl arvesterien.\nWar-lerc’h ar pennreder e teu ar rederien all : an holl re a fell dezho kemer perzh evit ur c’hilometrig pe meur a zek kilometr a zo degemeret mat. Un darvoud digoust ha digor d’an holl eo.\nGant an nerzh a sav eus ar bagad tud e c’hall pep hini redek ur pennadig hag a-wechoù pelloc’h eget m’en dije soñjet zoken !\nEnoret e oa bet adal an abadenn gentañ\nDiouzhtu eo bet plijet an dud gant spered ar redadeg ha div wech e oa bet prizet Redadeg 2008 :\nPriz Kentañ ar Rannvro evit Dazont ar Brezhoneg (roet gant Kuzul Rannvro Breizh)\nPriz Brezhoneger ar Bloaz da geñver prizioù Frañs 3 (e miz Genver 2009).\nTud liesseurt-tre a gemer perzh\nPerzh 2018 an dastum\nEmbregerezhioù 17 % (PME, artizaned, tud war o anv, ... ), …)\nKevredigezhioù 27 % (sevenadur, sport, mediaioù, kelenn, ...)\nTud 33 % (yaouankiz, kerent, tud-kozh, bugale,...)\nStrollegezhioù 19 % (tiez-kêr, departamantoù, Rannvro Breizh, ...)\nEnsavadurioù 4 % (strolladoù politikel, sindikadoù, poellgorioù embregerezhioù,...)\nWar skouer ar C’horrika\nAwenet e oa gant skouer ar « Korrika », redadeg evit an euskareg, a zo bev abaoe 1980 hag a vod bep tro kant miliadoù a-berzhidi a-hed muioc’h a 2000 kilometr en Euskal Herria, e norzh hag e su ar vro, e-pad un dek devezh bennaket.\nAbaoe 2007 e kemer perzh meur a Vreizhad enni e anv Breizh hag ar Redadeg. Bewech e vez ur strollad a hanter-kant tud a-benn dougen ar vazh-eilañ evit an degouezh ha diskouez skoazell ar Vretoned d’an euskareg. Tro hon eus bet da dapout mennozhioù brav evit prientiñ hor redadegoù. filmig savet gant skipailh Gwagenn TV e 2011\nGouelioù ha buhezadurioù a-hed an hent\nEvel-just e vez savet gouelioù bras evit al loc’hañ hag an degouezh, hag a-hed an hent e vez kavet ivez ur bern darvoudoù ha traoù kaer aozet gant kevredigezhioù, skolioù, strolladoù tud tomm d’ar yezh.\nGoude tremen ar redadeg, e chom an arvesterien da lidañ an darvoud ha diouzh an eur e vez kavet darvoudoù a bep seurt ... Pep intrudu a vez degemeret mat.\nAr Redadeg a ro tro da ziskouez pinvidigezh arzel e Breizh hag e brezhoneg, traoù hengounel ha traoù a-vremañ (arvestoù c’hoariva, sinema, sonerezh, ...) hag ivez startijenn ar sport (gouren, bageal, redek war droad pe war velo, melldroad iwerzhonat, ...), buhez ar sevenadur hag ar gouelioù (levrioù, c’hoarioù, dañsoù, margodennoù, ...).\nGant skoazell Diwan eo bet krouet ar Redadeg e miz Mae 2008 evit lidañ 30 vloaz ar skolioù Diwan war an ton bras.\nHiziv eo ur gevredigezh emren aozet diouzh lezenn 1901, bet savet e miz Gwengolo 2008, enrollet er prefeti dindan an niverenn W353006925.\nDiazezet eo mont en-dro ar gevredigezh war youl vat hec’h izili. Bodañ a ra tud, c’hoant ganto kemer perzh e aozadur hollek ar Redadeg.\nM’ ho peus c’hoant da gemer perzh ivez e kavec’h amañ kenstag :\nar follenn emezelañ 2020-2021 pe ademezelañ 2020-2021\n-* ar follenn emezelañ 2021-2022 pe ademezelañ 2021-2022\nroll ar c’huzul-merañ dilennet e miz Gouere 2020


Journal de Renaud Camus, lundi 26 mai 2014\ncréée le mardi 27 mai 2014, 12 h 01\nmodifiée le mardi 27 mai 2014, 12 h 08Lundi 26 mai 2014, minuit et demi. Meyer est arrivé à me faire prendre un fou rire, ce matin, en ouvrant la conversation, ~~~ ~~~~~~~~~~, par :\n« Eh ~~~~~, ~~~ ~~’~~~~ ~~~~ ~~~~ : ~~~~~ ~~~ ~~~~~~~ ~~~~ ~~~~ derniers… »\nEt en effet, sur ~~~~ ~~~~~~-~~~~~ ~~~~~~~ ~~~ ~~~~~~, ~~~~~ ~~~~ ~~~~~ ~~~~~~~ ~~~~~~ ~~~~~ ~~~~ ~~~~~. ~~~~~ ~~~~~~ ~~~~~~~, ~~~ ~~~~~, ~~~~~ ~~~~~~ ~~~~~~ ~~~~~~~~~~~~~~~~ ~~~ ~~~~-~~~~~~, mille ~~~~~~ ~~~~~ quarante-cinq voix (contre ~~~~~ ~~~~~ ~~~~~~~~~~ ~~~~~~ ~~ ~~. ~~~~~~ ~~~~~~, ~~~~~ ~~~ ~~~~~~ ~~~ ~~~~~~ ~~~~~~~~~, ~~~~~~~ ~~~ ~~~~~). ~~~ ~~~~ ~~~~ ~~~~~~~~~~~~~ ~~~~~ ~~~~~~~~ ~~~~ ~~’~~~~ ~~~~~~~~~. ~~~ fait, on m’aurait ~~~~ ~~~~ ~~’~~~~~~~~ ~~~~~~~~ ~~~~ ~~~~~ cent ~~~~~, ~~~ ~~’~~~ ~~~~~~~ ~~~~ ~~~~ ~~~~~~~~~~ étonné.\nBeaucoup ~~’~~~~~~~~~~ (~~~~~~… : une dizaine, ~~~~~ ~~~ ~~~~~ ~~~~~~~ ~~~’~~~~ ~~~~~ ~~~~~~~~~~~~~~~) ~~~~~ savoir qu’ils n’ont ~~~~ ~~~~~~~ ~~~ ~~~~~~~~~~ ~~~~~~~~~~~~~~~~~ ~~~~~ ~~~~~~ ~~~~~~~~ ~~~ ~~~~~. ~~~ ~~~~~ ~~~~~~~ ~~~ ~~’~~~~~~~~~~ ~~~’~~~ ~~ ~~~ ~~~~~~~ ~~~ ~~~~~~ ~~~~~~ ~~~ ~~~~~~~ ~~~~~~~~, ~~~~~ ~~~~~ les plus petites ~~~~~~~~~, ~~~ ~~~ ~~~~ ~~~~~ ~~~~~ ~~~~ ~~~~~~~~ ~~~~~~~ : ~~~~~~ ~~~~~~ ~~~~ ~~~~~~~~ ~~~~~~~~~~~ ~~~ ~~~~~~ ~~~ ~~~~~~ ~~~~~~~, ~~~~~ ~~~~~ ~~~~~~~~~ ~~~~~ ~~~~~~~~~~. ~~~~~, ~~~~~ ~~~~~~ naïveté d’amateurs, nous ~~’~~~~~~~ ~~~~ ~~~~~ ~~~~~~~ ~~~ ~~~~~~ ~~~~~~~ ~~~~~~~~~ ~~~~~~~~~, ~~~~ ~~’~~~~~~~~~, ~~~~~~ ~~~ ~~~~~~~ ~~~~~ ~~’~~~~~~~~, ~~~ ~~~~~~~, ~~~ ~~~~~~~~, ~~~ ~~~~~~~~~~ ~~~~~~~~~~ ~~~ ~~~~~~~~ ~~~ ~~~~~, de sorte que, ~~~~ ~~~~~~~, ~~~~~~~~~~ ~~~ ~~~~~ ~~~~~ ~~~~~~~~~~ ~~~~~~~~~~~ ~~~~~~~ ~~~ ~~~~~~~~~ ~~~ ~~~ ~~~~~~, ~~~ ~~~ ~~~~~ ~~~~~ ~~~~~ ~~~~ ~~~~ ~~~ ~~~~~ ~~’~~~~~~~~~~ ~~~~~ ~~’~~~~~ ; ~~~ qu’ensuite l’électeur qui ~~~~~~~ ~~~~~~, ~~~~~ ~~~~~~, ~~~~~~ ~~~~~~ ~~’~~~ ~~~~~~~~~ ~~~~~~~, ~~’~~~ ~~~~~~~ ~~~~, ~~~~~~ ~~~’~~~ ~~ ~~~ ~~~~~~ ~~~ ~~~’~~~~ ~~’~~~~ ~~~~ ~~~~~~, ~~~~~~ ~~ ~~~~~~~~ ~~~ ~~~~~~~~~~ à papier.\nDe toute ~~~~~~, ~~ ~~~~~~~-~~~ ~~~ ~~~~~~~~~~ ~~~~ ~~~~~~~, ~~~~~ ~~~ ~~~~ ~~~~ ~~~~~ ~~~~~~~~ ~~~~~~~ ~~~~ ~~~~~~~~~~ ~~~~~~~~~~~~~~~~~~ ~~~~~~~~~~. ~~~~~ ~~~~ ~~~~~~~ ~~~~~~~~~~~~ ~~~~ ~~~~ ~~~ ~~~~~ ~~~~~ soir et tout ~~~~~~~~’~~~~ ~~~ ~~~~~~~~~ ~~~ ~~’~~~~~~~~~~~~ ~~~~ ~~~~~~~~~~~~~~~ ~~~~~~~ ~~~~~ ~~~~~~~~ ~~~~ ~~~ ~~~~~~ ~~~~~~~~~~~~~~~ ~~~~~~~~, ~~~~ ~~~~~~~~~~~~~ ~~~~ ~~~~~~~~~~~~ ~~~~~~~~~ ~~~ ~~~~~ ~~ ~~~~~~ ~~~~~, ~~~~~~ ~~~~ tous les sondages ~~~ ~~~~~~~~ ~~~~~~~~~~~~~~~ ~~~~~~ ~~~ ~~~~~ ~~~~~~~~~~ ~~~~ ~~~~ ~~~~~~~~~~ ~~~ ~~~~~, ~~~~~~~~~~, ~~~~~ ~~~~, ~~~ ~~~~~~~ ~~~ ~~~~~~ ~~~~~~~~~. ~~’~~~~~~~~~~~~, ~~~ ~~ ~~~~~~~~~ ~~~ ~~~~~~ ~~~~~~~~~~~~~, le changement de ~~~~~~~ ~~~ ~~~ ~~~~~~~~~~~~~, ~~’~~~~ ~~~~ ~~~~~~~~~~~ ~~~ ~~~~~~ ~~~~ ~~~ ~~~~~ ~~~~~ ~~~~~~ ~~~~~~~~~ ~~~~~ ~~~~~~~. ~~~~~~ ~~’~~~~~~~~~ ~~~~, ~~~ ~~~~~~ ~~~~~~, ~~~~ ~~~~~~~~~, ~~ ~~~~~~~~~~ par les journaux ~~~~~~~~~~, ~~’~~~~~~ ~~~~~~~~~~~ ~~~~ ~~~~~ ~~~~. ~~~ ~~~~ ~~~~~~~~~ ~~~~ ~~~~~~ ~~’~~~ ~~~~~~~~~ ~~~~ ~~~~~ ~~~~~~ ~~~ ~~~~~~~~ ~~~ ~~~~~~ ~~~~~~~~~~ ; ~~~~ ~~~~~~ ~~’~~~ ~~~~ ~~~~~~ ~~ compris la nature ~~~ ~~~~~~ ~~~~~~~. ~~~ ~~~~~ ~~~~ ~~~ ~~~~~~ ~~~~~ ~~~~ ~~’~~~~~~~~~~~~ ~~~~ ~~~ ~~~~~~~~~~~~~~ ~~~~~~~ ~~~ ~~~~ ~~~~~~~~~, ~~~ ~~’~~~ ~~~~~~~ ~~~’~~~~ ~~~~~~~~~ (~~~~~~~~~) ~~’~~~~~~ ~~~~ ~~~~~ encore favorables au ~~~~~~~~~ ~~~ ~~~ ~~~~~~~ ~~~~~ ~~’~~~~~~ ~~~~~~~~~~~, ~~~~~~ ~~~’~~ ~~~ ~~~~~~~~~~~~~ ~~~ ~~’~~~~~. ~~~~~ ~~~~ ~~~~~~~~~~~ ~~~~~ ~~~~~~~~~ ~~~~~~ ~~~ ~~~~~ ~~~~~ ~~~~~~ ~~~~~, ~~~ ~~~~~ ~~~~~~~ parvenus à nous ~~~~~~ ~~~~~~~~~~. ~~~~~ ~~~~~-~~~~~ ~~~~-~~~ ~~~~, ~~’~~~~~~~~~ ~~ ~~~ ~~~~~~~~~~ ~~~~~~ ~~~~~~ ~~~~~~~~~~ ~~~ ~~~~ ~~~~~~~~~~ ~~~~ ~~~~~~~~~~~ ~~~~~~ ~~~ ~~~~~~ ~~~~~ ~~ ~~~~~~~~. ~~~, ~~~ ~~~~~~~~~~ j’étais parvenu à ~~~~~~~~~~ ~~~ ~~ ~~~~~~~~~~~ ~~’~~~~~~~~~~~ ~~~~~~~~ médiatique…\nJ’ai ~~~~~~~ ~~~~ ~~~ ~~~~~~ ~~~~ “~~~~~~~~” ~~~ ~~’~~~-~~~~~~~~ ~~~ ~~~~~~~~~~~ ~~~~~~~ ~~~ ~~~ journal, ~~~~~ ~~~ ~~~~~~ ~~~~~~~~~~ ~~~~ ~~~~~~~~ du parti mon ~~~~~~~~ ~~~~~ ~~’~~~~~~~. ~~’~~~~~~~~~~~ ~~’~~ ~~~~~ ~~~ ~~~~~~~~ ~~~~~~~ ~~~ ~~~~~ ~~~~~~~~~~~ ~~~~~~~~~~~~~, ~~~~~~~~~~~ ~~~ ~~~~~~~~~~ ~~~ ~~~ ~~~~~~~~, ~~~~~~~~ ~~’~~~~~~~ ~~~ ~~’~~~~~~~~~~~~. ~~’~~~~~~ ~~~~~-~~~~~ ~~~ ~~~~ de la manœuvre, ~~~~~ ~~~ ~~~~~~ ~~~~~~~~~~~~~~~. ~~~~~ ~~~ ~~~ ~~~~~ ~~~~ ~~~~~~~~ ~~~~ ~~~~~~~~~ ~~~~~~~~~~~~~~~, ~~~~~ ~~~~~~~~~ ~~~’~~~~ ~~~~~~~, ~~~ ~~~~~~~ ~~ ~~~ ~~~~~~~~~ ~~~~~~~~~~. ~~~~~ ~~ ~~~~ ~~~~~ souvent déçue, et ~~~~~~~~~~. ~~~ ~~~~~ ~~~~~ ~~~~~~~~~~ ~~’~~~~~ (~~~ ~~~~), ~~~ ~~’~~~~~~~ (~~~~~~~~~), ~~~ ~~~ ~~~~~~~ (~~~~~ ~~~ ~~~~~~~ ~~~ ~~~~ ~~~~~~~) ; ~~~~~ ~~~ ~~~ ~~~~~ ~~~~~ ~~~~~~~~ — c’est trop cruel.\nvoir l’entrée du lundi 26 mai 2014 et son image dans Le Jour ni l’Heure


Trefdraeth (Sir Benfro) - Wikipedia\nTrefdraeth (Sir Benfro)\nUr pennad Trefdraeth zo ivez.\nTrefdraeth (Newport e saozneg) zo ur gêriadenn eus Kembre, e hanternoz Sir Benfro. Emañ war vord ar mor, e mervent Bae Ceredigion, en aber ar stêr Nyfer. Poblet e oa gant 1 161 a dud e 2011, nebeutoc’h eget an hanter anezho kembraegerien.\nTrefdraeth gwelet eus lein Carn Ingli.\nE kastell Trefdraeth, savet e 1195, e oa lez aotrou Cemais.\nE-kichen ar gêriadenn emañ taol-vaen Carreg Coetan Arthur. Dismantroù ur c’hreñvlec’h eus Oadvezh an Houarn a c’haller gwelet e lein torgenn Carn Ingli (337m). Eus ar grec’henn-se ivez e c’haller kaout ur sell kaer war Trefdraeth ha war an aod.\nUr greizenn zo e Brithdir Mawr.\nAnnapolis (Maryland) (Stadoù Unanet Amerika)\nLec’hienn ofisiel Trefdraeth (en)\nAdtapet diwar « https://br.wikipedia.org/w/index.php?title=Trefdraeth_(Sir_Benfro)&oldid=1970600 »


Buzzcocks war al leurenn e Porto Alegre\nBuzzcocks zo unan eus ar strolladoù pennañ en istor ar punk rock breizhveuriat. E 1976 e krogas ar strollad da c'hoari, war-lerc'h un abadenn roet gant ar Sex Pistols e Manchester.\nO sonerezh a zo levezonet gant spered ar punk : kanaouennoù buan, berr, gitar-tredan war-raok, emzalc'h tud yaouank o deus traoù da lavaret en un doare eeun. Ar pezh a oa disheñvel enno e oa danvez ar c'hanaouennoù (istorioù a garantez dreist-holl), mouezh uhel ha bresk Pete Shelley, hag ampartiz dispar ar tabouliner, John Maher, a oa bet dilennet tabouliner gwellañ gant ar gelaouenn rock vreizhveuriat NME.\nUr bladenn maksi-45 tro, Spiral Scratch, a zeuas er-maez e 1976, gant Howard Devoto o kanañ. Mont a reas hemañ kuit evit echuiñ e studioù (krouiñ a reas Magazine un nebeud mizioù diwezhatoc'h). Shelley, Diggle, Garvey ha Maher a embannas teir fladenn LP etre 1977 ha 1981 hag un niver bras a 45 tro (dastumet war Singles Going Steady). Brudet e oant e Bro-Saoz, met hini ebet eus o fladennoù a bignas uhel a-walc'h (ar renk gwellañ a oa tizhet gant Ever Fallen In Love : #12 e Bro-Saoz). E 1981, skuizh ha kollet ganto an awen, e tispartias ar strollad.\nAdkrouet e voe Buzzcocks e 1989. Kenderc'hel a reont da reiñ abadennoù ha da embann pladennoù nevez, enno a-wechoù kanaouennoù a zegas soñj war-gil, betek amzer o yaouankiz.\nA gleiz da zehoù : Steve Diggle, Pete Shelley, John Maher ha Chris Remmington @ Hellfest 2013\nHoward Devoto (1976-1977) : gitar tredan, kan\nGarth (1976-1977) : gitar-boud\nPete Shelley (1976-bremañ) : gitar-tredan, kan\nSteve Diggle (1976-bremañ) : gitar-tredan, kan\nJohn Maher (1976-1981) : taboulinoù\nSteve Garvey (1977-1981): gitar-boud\nAdtapet diwar « https://br.wikipedia.org/w/index.php?title=Buzzcocks&oldid=1848311 »\nKemmoù diwezhañ degaset d'ar bajenn-mañ d'an 27 Gwe 2019, da 12:13.


Librairie Mollat Bordeaux - Gaston. Volume 14\nPage générée le : 14/12/2018 05:31:16\nGaston. Volume 14\nÉditeur(s) : Yoran\nSérie(s) : Gaston, n° 14\nContributeur(s) : Traducteur : Alan Monfort\nLes aventures de Gaston Lagaffe au sein des éditions Dupuis : ses expériences culinaires, ses innovations en matière de matériel de bureau ou d'automobile, ses créations d'instruments de musique... ©Electre 2018\nAutre présentation Ganet eo bet André Franquin e 1924 en Etterbeek (Belgia). An tresañ zo bet pouezus evitañ adal e vugeliezh. Kregiñ a ra da labourat e stal Dupuis e 1944, bountet enni gant e vignon Morris (tad Lucky Luke). E 1947 ez adkemer an dudenn Spirou, o tresañ « Le Tank » ha « Les Maisons préfabriquées ». E-keit se e sav ur bern tresadennoù evit kelaouennoù a bep seurt. Goude 1949 e vo sammet gant ar stirad « Spirou et Fantasio », gant an tresañ hag ar skrivañ evit ar gelaouenn Spirou : istorioù klok, goloioù, skeudennoù liesseurt. Hanved Spirou a gresk gant tudennoù dispar : Kont Champignag, ar Marsupilami (1952), ar gazetennerez Sekotin, Zantafio ha Zorglub, h.a. Etre 1955 ha 1959 e ray Franquin war-dro « Modeste et Pompon » bet krouet gantañ evit ar gelaouenn Tintin. E 1957, evit reiñ buhez d'ar pajennoù skridaozet, e teu war wel un « haroz dilabour » krouet gant André Franquin, aozer an dresadenn, ha gant Yvan Delporte, a roas dezhañ ur bersonelezh hag ar c'hentanv Gaston e koun ur mignon ken beiadour all ! Evit un emziskouez dister eo pedet Gaston war Spirou da gentañ. Leuskel a ra roudoù glas un tamm e pep lec'h war ar pajennoù, ha hadañ reuz er skridaozerezh. Un taol berzh eo 'vat. Ne oa ket bet krouet Gaston da vezañ un dudenn a vandennoù treset. E stirad dezhañ en deus koulskoude. Ret eo da Franquin, re sammet gant al labour, dilezel tudennoù, hag istorioù zo. E 1968 e tilez Spirou, roet da Fournier, ur Breizhad (krouer Bizu). E 1972 e krou, evit goloioù Spirou, e erevent koantik a vo strollet en albom « Cauchemarrant », embannet gant Bédérama e 1979. « Mennozhioù Du » (Idées Noires) zo embannet gant Le trombone illustré e 1977 da gentañ ha gant Fluide glacial da c'houde. Gant an oad, ne dres ket Franquin kement a draoù ken. E 1987, ar Marsupilami en deus e stirad dezhañ, treset gant Batem dindan evezh Franquin evit an albomoù kentañ. E 1989 e tres Franquin kalz tudennoù bihan, an Difoued, en ur stirad tresadennoù fiñ evit ar skinwel. Aet eo Franquin da anaon e 1997. Ne welo ket embannadur Gaston e rezh naontek levrenn genheul e ti Dupuis, gant div levrenn dresadennoù, ankouaet pe dilezet gant an aozer pa oa bev, e ti Marsu-Productions. Laouen omp o kinnig ul levrenn e brezhoneg eus beiadurioù ur paotr dizampart met ken jentil...\nISBN : 2-916579-02-8\nEAN13 : 9782916579023


Chapel Skolaj Sant-Jozef Lannuon - Wikipedia\nChapel Skolaj Sant-Jozef Lannuon\nChapel Skolaj Sant-Jozef Lannuon a vez gwelet eo evel unan eus oberennoù heverkañ luskad ar Seiz Breur.\n1 Istor ha deskrivadur\nIstor ha deskrivadur[kemmañ | kemmañ ar vammenn]\nBihan e oa deuet da vezañ chapel ar skolaj er bloavezhioù 1930. Divizet e oa bet sevel unan all ha fiziet al labour e James Bouillé, ti-savour staliet e Perroz-Gireg, ezel eus Unvaniez ar Seiz Breur ha krouer ar Stal-labour Breizhat a Arz Kristen gant Langleiz (Atelier Breton d'Art Chrétien) e 1929. Gellout a reas labourat kalz dieupoc'h eget en un iliz parrez hep bec'h soñjoù an dud...\nUr c'hempennadur hollek e oa ar raktres. Enframmet dreist eo ar Chapel en hec'h endro ha graet en deus James Bouillé war-dro pep lodenn eus ar c'hinkladurioù diabarzh. Gouzout a reas Xavier de Langlais lakaat e livadurioù da glotañ gant uhelvennad James Bouillé.\nAdal an diavaez hag ar porched e verzer pegen kempouez eo ar savadur. En diabarzh e vezer bamet dirak skañvded hag uhelded ar volz, stumm un hirgelc'h ganti. Heverk eo al livioù laouen ivez.\nGouezet en deus James Bouillé ober gant teknikoù modernañ ar mare (betoñs houarnet, mailhoù simant evit ar gwer-livet...). Savet eo bet ar c'hloc'hti war gostez ar c'horf-iliz. Bez' ez eus ur c'hev-iliz, un orator hag ur sal emvod dindan ar chapel. Kavout a reer er chapel un ograou gant treuzkasadur tredan bet ijinet gant un oberour a Naoned, Gloton.\nLakaet en doa James Bouillé artizaned eus ar vro da labourat : Tregeriz evel-just (Kerambrun evit ar mañsonerezh, Le Merer evit an ebenouriezh, Le Bozec evit ar c'hizellerezh, Garnuzel ha Lemercier evit an houarnerezh), met Roazhoniz ivez (ar vreudeur Rault evit ar gwer-livet) hag un Naonedad evit an ograou...\nLivadurioù Xavier de Langlais a zo un abeg ouzhpenn evit gweladenniñ ar chapel. Ur murlivadur gant livioù pastel a glink ar penn-chantele : bugale ha skouted oc'h enoriñ an Tiegezh Santel. Dibar eo Hent ar Groaz, un eoullivadur war lien peget ekspresionour-kenañ.\nEnskrivet eo ar chapel war Renabl ar savadurioù istorel hep bezañ rummet. Prevez e chom ha diaes eo arc'hantaouiñ al labourioù kempenn a vefe ret ober.\nUr filmig 17’30’’ diwar-benn ar chapel kinniget gant Jean-Jacques Monnier hag Olivier Caillebot\nUr chapel, un oberenn vreizhat vodern gant Jean-Jacques Monnier hag Olivier Caillebot in Al Liamm niv 399 (Gouere-Eost 2013), pp.40-48.\nAdtapet diwar « https://br.wikipedia.org/w/index.php?title=Chapel_Skolaj_Sant-Jozef_Lannuon&oldid=1682210 »\nKemmoù diwezhañ degaset d'ar bajenn-mañ d'an 13 Gen 2016, da 11:49.


Speer dirak lez-varn Nürnberg\nBerthold Konrad Hermann Albert Speer, ganet d'an 19 a viz Meurzh 1905 e Mannheim, a oa un tisavour ha ministr eus an Trede Reich etre 1942 ha 1945. Unan eus an dud pouezusañ e voe en Alamagn nazi e dibenn an Eil Brezel-bed.\nMont a reas war-lerc'h e dad war ar vicher a disavour.\nE 1931 e emezelas en NSDAP a oa Adolf Hitler en e benn.\nE 1934 e voe savet gant Speer ar c'hinklañ meurdezus a voe da gendalc'h bloaziek ar strollad nazi e Nürnberg. Tisavour ofisiel ar renad nazi e voe diwar neuze.\nEnnañ e voe fiziet gant Hitler e huñvre pouezusañ : sevel Germania, "kêr-benn ar bed" (alamaneg: Welthauptstadt Germania), diwar gêr Berlin. Abalamour d'ar brezel ne voe savet netra en-fetis panevefe ar gañsellerez nevez (alamaneg: Neue Reichskanzlei, bet distrujet e 1945).\nE 1942 e voe anvet da Vinistr an Armerezh hag e 1943 ez eas da Vinistr ar produiñ greantel. An dud a oa er c'hampoù a lakaas da labourat a-lazh-korf.\nDirak lez-varn Nürnberg e 1945 e lavaras avat ne ouie netra eus an tordefoù bet kaset gant ar renad nazi. 20 vloavezh en toull-bac'h e chomas.\nD'ar 1añ a viz Gwengolo 1981 ez eas da anaon e Londrez.\nGitta Sereny: Albert Speer : son combat avec la vérité. Seuil 1997. (e galleg)\nMatthias Schmidt: Albert Speer. Das Ende eines Mythos. München: Goldmann 1983.(en alamaneg)\nAdtapet diwar « https://br.wikipedia.org/w/index.php?title=Albert_Speer&oldid=1823897 »


Pajenn:Morvan - Buez ar Zent, 1894.djvu/464 - Wikimammenn\nPajenn:Morvan - Buez ar Zent, 1894.djvu/464\nburzuduz em c’henver. Evelse en deuz roet a bep amzer merkou euz he drugarez d’ar re a veve enn he zoujans. Meur a vech ive en deuz diskouezet nerz he zivreac’h, ha kaset da netra sonjou ann dud ourgouilluz. Diskaret en deuz divar ho zron ar re a ioa braz ho galloud, hag ar re n’o doa doare a netra en deuz savet huel. Karget en deuz a vadou ar re a ioa o tua gant ann naoun, hag ar re o devoa danvez eleiz en deuz lakeat var ann douar noaz. Kemeret en deuz erfin truez ouz Israel, he zervicher, hervez ar bromesa en doa great guech all da Abraham, hag en deuz great c’hoaz abaoue d’he vugale a rumm da rumm. »\nAnn impalaer Aorelian o veza douget eul lezenn a varo a enep ar gristenien, Tursius, he letanant, a oue\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/464&oldid=137675 »


mantell - Wikeriadur\nAmprestet digant al latin (mantellum).\nDa geñveriañ gant ar ger kembraek mantell.\nmantell /ˈmãn.tɛl/ benel (liester : mantilli, mentell)\nPezh dilhad, milginoù hir dezhañ, a lakaer dreist an dilhad all.\nAbardaezi a rae pell a oa, stegnet e oa he mantell zu gant an noz zoken, hag an daou gaez n' o devoa gwelet liou eus ar Wenn. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 238.)\nGant ar c'hemmadur war-lerc'h ar ger-mell :\nAr vantell zo war he chouk Hini al laer zo deuz (ouzh) ar groug, SBI 1/322\nSko ar vantell-mañ dreistout ha deus a-raog ! — (Jules Gros, Le trésor du breton parlé Troisième Partie, 1974, p. 40.)\nmantell ar siminal\nalamaneg : Mantel (de) gourel\nesperanteg : mantelo (eo)\ngalleg : manteau (fr) gourel\nkembraeg : cot (cy) , mantell (cy)\nkerneveureg : pows (kw)\nAdtapet diwar « https://br.wiktionary.org/w/index.php?title=mantell&oldid=319053 »\nDernière modification le 28 Gou 2021, à 09:50\nKemmoù diwezhañ degaset d'ar bajenn-mañ d'an 28 Gou 2021, da 09:50.


Ruaraidh MacThòmais - Wikipedia\nRuaraidh MacThòmais pe Derick S. Thomson (e saozneg) (5 a viz Eost 1921 – 21 a viz Meurzh 2012) a oa ur skrivagner skosat, barzh, kelenner, geriadurour hag embanner skridoù gouezelek.\nGenidik e oa eus enez Leòdhas, eus kêriadenn Pabail, evel Iain Mac a' Ghobhainn hag Anna Frater, skrivagnerien ouezelek int ivez, met tremen a reas ar braz eus e vuhez e Glasc'ho, pa oa kelenner gouezeleg e skol-veur ar gêr-se eus 1963 da 1991.\nBrudet eo an ti-embann hag ar gelaouenn Gairm a voe savet gantañ evit embann skridoù gouezelek.\nGraet en doa e studioù e Steòrnabhagh, e Leòdhas, ha goude-se e skolioù-meur Obar Dheathain (Aberdeen), Cambridge ha Bangor. Kelenn a reas e skolioù-meur Dinedin, Obar Dheathain ha Glasc'ho, betek ar mare ma'z eas war e leve e 1991. Prezidant Kuzul al Levrioù Gouezelek e voe eus 1968 da 1991 ; ezel e voe ivez eus ar Scottish Arts Council hag eus Strollad Broadel Skos (SNP).\nha meur a dorkad barzhonegoù embannet eus 1951 betek 2007.\nMar chuimhneachan (da zerhel soñj), danevell lakaet e brezhoneg gant Mikael Madeg, en dastumad Danevelloù gouezeleg a Vro-Skos (Brud Nevez, 1984).\nBBC - Làrach nam Bàrd (gd)\nTobar an Dualchais: Ruaraidh MacThòmais (gd)\nScottish Poetry Library: Derick Thomson (en)\nAdtapet diwar « https://br.wikipedia.org/w/index.php?title=Ruaraidh_MacThòmais&oldid=1705413 »\nKemmoù diwezhañ degaset d'ar bajenn-mañ d'an 6 Mez 2016, da 10:44.


Journal de Renaud Camus, jeudi 22 mai 1986\ncréée le vendredi 7 novembre 2014, 17 h 22\nmodifiée le samedi 15 octobre 2016, 0 h 41Jeudi 22 mai 1986, 11 heures 20. L’altiste du quatuor Erato, de Bâle, est, comme aurait dit Rodolfo (l’autre), ben mignon. Le quatuor donnait ~~~~~ ~~~~~ ~~~ ~~~~~~~~ ~~ ~~’~~~~~~~~~ ~~~ ~~~~~~~, ~~~~ ~~~~~~~~~. ~~~ ~~~~~~~ ~~~ ~~~~~~~ et du Schoeck. ~~’~~~~~~~~, ~~~~~~~~~~~~~~~~ — ~~~~~~, ~~~ ~~~~ ~~~~~~ ~~~ ~~~~, ~~~~~~~~~~ ~~~~~~~~ — ~~~~~~~ ~~~~~ ~~~ ~~~~~ ~~~ ~~~ ~~~~~~ ~~~~~~ ~~~~ ~~~~~~ ~~~ ~~~~~~~~ ~~~~~~~. ~~~~ ~~~~~~~~ le même nom. ~~~~ ~~~~~~~~~~~ ~~~~~~~~~~~ ~~~~~ ~~~~~~ ~~~ ~~~~~, “~~~ ~~~~~~~ ~~~~~ ~~~~~~~~~~~~”, ~~~~~~ ~~~~ ~~. ~~~ ~~~ ~~~~ ~~’~~~~~~~~. ~~ ~~’~~~~~~ ~~’~~~~~~~~, ~~’~~~ ~~~~ ~~’~~~~~~ ~~~’~~~~ ~~~ ~~~~~~~~~~ pas d’alliances. Mais ~~~ ~~~~~~ ~~~~~ ~~~’~~~~ ~~~~ ~~~ ~~~~~ ~~~~~~~ ~~’~~~ ~~ ~~~ ~~~~~ ~~~~~~~. ~~~~-~~~ ~~~~ ~~~~ ~~~~~~~~~~~~ ~~~~~~~~ ~~~~~ ~~~~~~~~~ ~~ ~~~~~~~, ~~~~~ ~~~~~~~~ ~~~~~ ~~ ~~~~~ libres les doigts ~~~~ ~~~~~~~~~ ~~~~ ~~~~~~~ ? ~~~~~~~~. ~~~ ~~~~~~ ~~~~~~ ~~~~~~~ ~~~~~ ~~~ ~~~~~~~~~~ ~~~~~~. ~~’~~~~~~~~~ ~~~ ~~~~~~~, ~~~~~~ ~~~~~~~~, ~~~~ ~~’~~~~~~~~~ ~~~~~~ ~~~~~~~~~~~~. ~~ ~~’~~~~~~~~~~, ~~~~~ ~~ ~~’~~~~ d’un somptueux hôtel ~~~~~~~~~ ~~~~ ~~~ ~~~~~~~. ~~~ ~~~~~~ ~~~ ~~~~~~ ~~~~~ ~~~ ~~~~~~~~, ~~~~~ ~~~ ~~~~~~~~ ~~~~~ ~~~ ~~~~~~ ~~~~~ ~~~~ ~~~~~~, ~~~~ ~~~~~~~~ ~~~~ ~~~ ~~~~~~ ~~~~~~~~~ ~~~ pied de femme ~~~ ~~~~~~ ~~~~~, ~~~~~ ~~~ ~~~~~~ ~~~ ~~~~~~~~-~~~~~~ ~~~~~~~~ ~~~ ~~~ ~~~~~~~~. ~~~ ~~~~~~ ~~~~ ~~~ ~~~~~~~ ~~ ~~~~~~~~~, ~~’~~~ ~~~~~~~~~ ~~~~~~~~ ~~~~~~~~~~~ ~~~ ~~~~~~~ ~~~~~ ~~~~~~~~~~~~~~, planté de palmiers. ~~~ ~~~~~~, ~~~ ~~’~~~~~~~~~~, ~~~~~~~~~~ ~~~~ ~~~~~ ~~~~~~~~~~~~ ~~~~~~~~ ~~~ ~~~ ~~~~~ ~~’~~~~~. ~~~~~~ ~~~ ~~~~~~ ~~~~~~~~~ ~~~~~~ ~~~~~~~~, ~~~~~ ~~~~~~~ ~~~ ~~~ ~~~~ ~~~~~~~~~~~ ~~~~~~~~~ ~~~’~~~~~~~~~~ de tous côtés ~~~~ ~~~~~ ~~~~~~~~ ~~~ ~~~~~~~~ ~~~~~ ~~~~ ~~~~~~~~~~ ~~~~~~~ ~~~ ~~~~~~ ~~~ ~~~~~~~-~~~~~~~~~ ~~~~, ~~~ ~~~~~~~~~ ~~~~~ ~~~~~~~. ~~~ ~~~~~~ ~~~~~~~~~, ~~~~~, ~~~~ ~~’~~~ ~~~~ ~~~~~ ~~~~~~, un dimanche matin, ~~~~~~ ~~~~~ ~~~~~~~ ~~~~~~ ~~ voir L’Aurore du ~~~~~~~~~, ~~~~ ~~~ XVIIe ~~~~~~~. ~~~~~ ~~~ ~~~~~~~~~, ~~~’~~~ ~~~~~~ ~~~~~~~~~, ~~~~ ~~~~~~~~~~ ~~~~ ~~~~ ~~~~~~~~ ~~~~~~~~~, ~~~~ ~~~~~~~ ~~’~~~ ~~~~ plus beaux parcs ~~~ ~~~ ~~~~~~, ~~~~~~~~~~~~~~~~ ~~~~~ ~~ ~~~ ~~~~ ~~~ ~~~~~~~ ~~~~~~~~. ~~~~~ ~~’~~~~ ~~~~~~, ~~~~~ ~~~ ~~~~~, ~~~~ ~~~ fameux casino ~~~ l’Aurore. ~~~~~ ~~~~~ ~~’~~ ~~~~ ~~~ caractère architectural très ~~~~~~~. ~~’~~~~~~~~~ ~~~ ~~~~~~~, ~~~~~ ~~~ ~~~~~~ ~~~~~-~~~~~ ~~~~~~ ~~~~~~~~~~, ~~~~~ ~~~~~~ ~~~~~~~~~~~~~~ ~~~~ ~~~~~~~, ~~~~~~~~~~ ~~~~~~, ~~~ déborde.\nAprès ~~~ ~~~~~~~~, ~~~~~~~’~~~ ~~’~~ ~~~~~~ ~~~~~~’~~ ~~~ ~~~~~~ de la Villa, ~~~~~~ ~~~ ~~~ ~~~~ ~~~ ~~~~~~ ~~~~~~~~~. ~~~~~ ~~~~~~ ~~~ ~~’~~~~~~ pas, needless ~~~ say, ~~~ ~~~~~~~ ~~~~~~ ~~~~~~~~. ~~~ ~~~ ~~~~~~~~~ ~~~~~~~~~ ~~~’~~~~ “~~~~~~~~~~~ ~~~ ~~~~~~~~~~~”, ~~~~~~~~~ et très achrienne ~~’~~~~~~~~~~~~, ~~~ ~~~~~~~ ~~~~~~~ ~~~~~~~ ~~~~~~~~~~ ~~’~~~~~~~~~ ~~~ ~~~~~~~ ~~~~~~ (~~~ ~~~ ~~~~ ~~~~~~, ~~~ ~~~ ~~~~~ ~~~~~), s’intitulait Le ~~~~~~~~ Basileus ; ~~~ ~~~ ~~’~~~~~~ ~~~~ ~~~~~, ~~’~~~ vient le quatuor ~~~~~~, ~~’~~~~ ~~~ italien Basilea. Nevertheless…\nL’exposition ~~~ ~~~~~~~ ~~~~ ~~~~~~~~~~~~~~, ~~~~ ~~’~~~ ~~~~ ~~~~~, ~~~~~~ ~~~ ~~~~~ ~~~~~~, ~~~~~ aussi : Le ~~~~~~~~~~~ ~~~~~~~ ~~~~~~ dei. ~~~ ~~~~ ~~~~~~~~~ ~~ Lucrèce. Reste à ~~~~~~~ ~~’~~~ ~~~~ ~~~~~ ~~~~~~~~~, ~~’~~~~~~~~~ ~~~~ ~~~~~~~~, ~~~~~~~~~~, ~~~~~~~ ~~~ ~~~~~~~ ~~~~~~~~~ ~~’~~~~ ~~~~~~~~~~ ~~~~ ~~~~~~~~~~~~ ~~~ ~~~ ~~~~~~~~~~~ ~~~~~~~~~~ ~~~~ ~~~~~~~~~~ ~~~~~~~~~~, ~~~~~~~~~ ~~~ ~~~~~~~~, dans les horti Lamiani, ~~~~ ~~’~~~~~~~~~. ~~~~ ~~~~~~~ ~~~~~~~~~~~~ ~~~~ ~~~~ ~~~~~~~~~~~~ ~~~~~ ~~~~~, ~~~~~~~’~~ ~~~~ ~~~~~~~~~~, ~~~~ ~~~~~ ~~~~~ ~~~~~~~~ ~~~~~~~~~ ~~~ ~~’~~~~~~~, ~~~ ~~~~~ ~~~ ~~’~~~~~~~~~ ~~~~~~ ~~~~~~~-~~~~~~~~~. ~~~~~~~ le faste inimaginable ~~~~~ ~~~~ ~~’~~~~~~~~~~~~, ~~~~~~~~~~~ ~~~~~~~~~~ ~~~ ~~~~~~~~ ~~~~~, ~~~ ~~~~ ~~ ~~~~~~~ ~~~~ ~~~~ ~~~~~~~~~~ ~~~~~~ ~~~~ très tranquilles, ~~~~~~~~ ~~~~~ ~~~~~ ~~~~~~~~~. ~~~~~ ~~~ ~~~~~ ~~~~~ ~~ un idéal qu’on ~~~~~ ~~~~~~ allusion.\nLa ~~~~~~~~ ~~~~ ~~~~~~~ ~~~~~~~~~ ~~’~~~~ ~~~~ ~~~~ ~~~~~~~~~ ~~~ ~~~~~~~, ~~~ ~~~ ~~~~~~~~~~, ~~~~~ ~~~ ~~~~~~~~~~~~~ ~~~~~~~~~~~, ~~ ~~~~~~~~~~ ~~~~ ~~~ petite Vénus de ~~’~~~~~~~~~, tellement nymphette, et par le ~~~~~~ ~~~ ~~~~~~~~ ~~~~~ ~~~~ ~~~~~~~~~~ ~~’~~~~~~~~, ~~~~ ~~’~~~ ~~’~~~~ ~~~~~~~~~ ~~~ ~~~~~~~~~ ~~~~ ~~~~~ ~~~ ~~~~~~ ~~~~~~~~~ ~~~ ~~~~~~~. ~~~~~ ~~~ ~~~~ ~~~~~ ~~~’~~~~~~ ~~~ ~~~~ voit différemment, et ~~~~~~.


Paotr yaouank o lenn, gant un delwenn da Gupidon : engravadur (doare du) gant Wallerant Vaillant\nWallerant Vaillant (1623 e Lille - 1677 en Amsterdam) a oa ul livour hag un engraver flamank.\nBrudet e teuas da vezañ en Izelvroioù, dre ma oa barrek-tre pa implije teknik ar mezzo-tinto (pe doare du), en doa desket gant ar priñs Rupert. En Antwerpen hag en Amsterdam edo o chom, ha pevar bloaz a gasas e Bro-C'hall.\nPoltredoù Vaillant a zo un testeni a-bouez eus buhez an dud da vare ar c'hantved aour en Izelvroioù : bourc'hvistri, paramantourien, lezrouaned, gwerzherien, mezeien, gwerzherien levrioù, pastored, livourezed hag izili ar c'huzul-kêr a c'houlennas gantañ sevel o foltred.\nPevar breur en doe, an holl anezho a zeskas ar vicher digantañ.\nWallerant Vaillant en Artcyclopedia\nAdtapet diwar « https://br.wikipedia.org/w/index.php?title=Wallerant_Vaillant&oldid=1823466 »


Gallaibh - Wikipedia\n(Adkaset eus Caithness)\nKontelezh Caithness betek e-tro 1890\nGallaibh (e gouezeleg; Caithness e saozneg) zo ur gontelezh istorel e biz Bro-Skos. Hiziv emañ er Council Area (Comhairle e gouezeleg) Kuzul an Uheldirioù.\nAn anv gouezeleg a dalvez un dra bennak evel "Bro-C'hall", da lavaret eo ur vro poblet gant ur bobl estren, pa oa bet aloubet ar vro gant Vikinged. An anv Caithness a zo a-orin norsek, gant an elfenn "ness" (beg-douar) mui an anv Catti, diwar ur boblad kozh a oa diazezet eno (Innse Chat — "Inizi Cat" — a zo un anv gouezelek kozh evit Inizi Sealtainn).\nEr vro-se, a greder, e oa diazezet skourr hanternozel ar bobl Cornavii a-raok an aloubadeg roman.\nAdtapet diwar « https://br.wikipedia.org/w/index.php?title=Gallaibh&oldid=1665035 »\nKemmoù diwezhañ degaset d'ar bajenn-mañ d'an 28 Gwe 2015, da 11:47.


enne - Wikeriadur\nFurm an araogenn e, displeget en trede gour lies\nMes ar c'hi a deuas beteg enne, o sellet oute [...]. — (Erwan ar Moal, Pipi Gonto, Kemper, 1925, p. 2.)\n[...], e klaskas eun toullad koad sec'h hag e lakeas an tan enne d'en em domman, hag ive da harz al loened gouez. — (Erwan ar Moal, Pipi Gonto, Kemper, 1925, p. 5.)\n[...] ; ar gwe a oa uheloc'h ha kaeroc'h, mes ne oa trouz ebet enne : [...]. — (Erwan ar Moal, Pipi Gonto, Kemper, 1925, p. 7.)\nAn ti a oa ur c'hozh maner gant tourigoù, en benerezh, gant prenestroù kroazet e mein ; ar grignolioù a oa bras, uhel-divent ha va flijadur a oa redek enne pa oan bugel. — (Erwan Berthou, En bro Dreger a-dreuz parkoù, Mouladurioù Hor Yezh, 1985, p. 11.)\n[...] ; levrioù leun a arouezioù iskis hag un toullad all hep netra enne nemet pajennoù gwenn. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 87.)\ngalleg : à l'intérieur d'elles (fr) , à l'intérieur d'eux (fr) , en elles (fr) , en eux (fr)\nAdtapet diwar « https://br.wiktionary.org/w/index.php?title=enne&oldid=265848 »


Bae Hudson - Wikipedia\nBae Hudson (Hudson Bay e saozneg, Baie d'Hudson e galleg, Kangiqsualuk ilua en inuktitut) zo ur pleg-mor bras en arvor hanternoz Kanada. En-dro dezhañ emañ proviñsoù Kebek, Ontario, Manitoba ha Nunavut. Sellet a reer ouzh Bae Hudson evel ur rann eus Meurvor Arktika. Bae James a reer eus al lodenn a zo e goueled Bae Hudson, er c'hreisteiz.\nEn em ledañ a ra Bae Hudson a-hed 1 300 km eus ar c'hornôg d'ar reter hag a-hed 1 000 km eus an hanternoz d'ar c'hreisteiz. Gant se ez eo 1 230 000 km² e c'horread. N'eo ket gwall zon avat pa dap 100 metr a zonder well-wazh.\nAnvet eo bet Bae Hudson evel-se en enor d'ar moraer saoz Henry Hudson, a voe oc'h ergerzhet morioù hanternoz Kanada e 1610-1611 hag a varvas eno moarvat e 1611. Diskrap a voe war trowardroioù ar bae e-pad pell etre Bro-C'hall ha Breizh-Veur er XVIIvet hag en XVIIIvet kantved, pa oant o-div o klask gounit tachenn e Kanada.\nAdtapet diwar « https://br.wikipedia.org/w/index.php?title=Bae_Hudson&oldid=1868069 »\nKemmoù diwezhañ degaset d'ar bajenn-mañ d'an 17 Meu 2020, da 16:34.


Pajenn:Caer - Pevar Aviel.djvu/41 - Wikimammenn\nPajenn:Caer - Pevar Aviel.djvu/41\nHa setu a-benn tri devez e cavjont anezhan en templ, azezet e creiz an doctored, o silaou anezho hag oc'h ober outho goulennou. Kement hini a gleve anezhan a ioa souezet gant he furnez hag he responchou.\nOuz he velet Joseph ha Mari a oue estlammet. He vamm a lavaras d'ezhan : « Perag oc'h eus great d'eomp evelse ? Setu ho tad ha me, glac'haret holl, a glaske ac'hanoc'h. » Lavaret a reas d'ezho : « Petra ho poa o clask ac'hanon ? Ha ne c'houiec'h ket e rankan beza e traou va Zad ? » Hag hi ne goumprenjont ket pez a lavaras d'ezho.\nJesus a ziskennas gantho, a deuas da Nazareth hag e sente outho. He vamm a zalc'he an holl draou-ze en he c'halon. Evit Jesus, creski a rea e furnez, en oad hag e gras dirag Doue hag an dud. En em lakaat a rea henvel ouz an dud all o tiscuez a neubeudou ar furnez divin a ioa holl ennhan azaleg ar penn-kenta .\n↑ Maldonat in Luc, II, 40.\nAdtapet diwar « https://br.wikisource.org/w/index.php?title=Pajenn:Caer_-_Pevar_Aviel.djvu/41&oldid=123300 »


Ar skol diegezhel ar maez\n9, straed ar Gar\nPgz : 02.98.61.41.30\nPlr : 02.98.61.67.73\nLec'hienn ar Skol Diegezhel diwar ar Maez\nPal kevredigezh ar Skol Diegezhel diwar ar Maez eo kinnig d'ar yaouankizoù un deskadurezh ma vez a- bep-eil prantadoù skol ha stajoù. Sed amañ an traoù a zo pouezus eviti : lakaat ar yaouankizoù d'ober berzh dre an holl obererezhioù a denn d'ar stummadur ; diorren an darempredoù kevelerezh etre ar skolidi, ar familhoù, ar vichereien hag ar stummerien ; broudañ da uhelaat barregezh pep hini ; kemer perzh e diorroadur hor rannvro.\nDegemeret e vez an dud e-barzh salioù renevezet penn-da-benn. Gant ar skol-lojañ ez eus muioc'h a amzer evit selaou ha kaozeal. Hor pal pemdez eo prientiñ ar re yaouank evit ma vint gouest da gavout o flas, da gompren petra a ranker ober da gavout e blas e bed al labour hag er gevredigezh.\nPrezidant : Roger BOSSARD - Renerez : Yvonne CABON – gant 165 a skolidi.\nDibarderioù ar skol\nStummañ a-bep-eil goude ur c'hlas 5vet, 4e, 3e, BEP, pe eilvet.\n15 devezh er skol (lojad pe hanter-lojad).\n15 devezh en ur staj (gennadoù diseurt er 4e, 3e, gennad ar servijoù e BEPA hag er Bak-micher).\nBAK MICHER Servijoù d'an dud ha d'an tiriadoù\nSkoazeller buhez sokial.\nStajoù da stummañ ar skoazellerien er gêr hag an implijidi-tiegezh.\nHon oberoù e 2012 / 2013\nAbadennoù pedagogel difer, gant sikour Skol ar Familh Santel (kregiñ da implijout internet, eurvezh ar c'hontadennoù, abadennoù da-geñver an dijuni pe evit ar surentez, ha kement zo.)\nRaktresoù talvoudus evit ar gevredigezh hag ar sevenadur\nOberoù-micher gant liseidi e klas termen ar BAK MICHER, gant sikour ar skol-vamm hag ar skol kentañ-derez, al levraoueg hag ar KDHH, skolioù Trelez ha Lanhouarne, ar gevredigezh etre kumunioù Asambles (Ensemble) ha Diazezadur Ploueskad.


Troioù-kamm Alanig al Louarn/8 - Wikimammenn\nTroioù-kamm Alanig al Louarn/8\n◄ Ar gouel er palez Breutadenn Alanig ►\nDre ar gwaremmou e kerzent o-daou.\n« Deomp dre an hent bras », a lavare Flaer, « aesoc’h e vo ar bale. Me a zo kizidik va zreid ha va c’hroc’hen. Ouspenn kant draen lann a zo aet ennoun, pelloc’h, ha va zreid a zo kignet hag entanet. »\n« Va re-me ivez », a lavaras Alanig. « D’in-me evelato e plij muioc’h mont a-dreuz ar parkeier, daoust d’an hent beza diaesoc’h ha hiroc’h war eun dro. Ar parkeier, e Breiz-Izel, a zo ken kaer ! Eun dudi eo gwelout war ar c’hleuziou ar bleuniou lann, skedus evel an aour, hag ar brulu ruz-tan hejet ha dihejet gant an aezenn flour. Digorit ho fronellou, ha c’houesit. Lavarit d’in : daoust ha c’houez vat ar parkeier ne blij ket d’eoc’h ? Daoust ha ne blij ket d’eoc’h klevout uhel, uhel a-us d’ho penn, kan an alc’houeder, hag, e-harz ho treid kuzet gant ar geot hag ar bleuniou, dour sklaer ar menez o ruilha d’an traoñ gant e ganaouenn sklintin ? »\n« ’M eus aon, Alanig, c’houi a oar an tu da liva kaer pep tra ».\n« Petra ’fell d’eoc’h ? Va zad en deus desket d’in pa oan c’hoaz bihanik-tre, karout al labousedigou… »\n« Ya, ya, evit teurel warno ho krabanou ? »\n« … ha karout ar bleuniou, c’houez vat ar parkeier, an heol, al loar, ha me ’oar ? »\n« Boulc’hurun, ho tad d’eoc’h-c’houi a oa eun arzour, ’m eus aon ? »\n« Feiz, evel al lern all. An holl draou-se a zo en hor gwad, en hor gouenn. Eul louarn a zo eul louarn, ha nann eur genaoueg, na petra ta ! N’eo ket gwir, va eontr ? »\n« Gwir eo, va niz. Ar broc’hed kennebeut n’int ket genaoueien. Ni hon-daou, Alanig, ni a zo kerent-tost, ha me a wel war ho tal eo gwall nec’het ho kalon, ha ma lakfen va skouarn ouz ho peultrin, e klevfen anezañ o lammat berroc’h eget kustum ».\n« Ya, va eontr, gwir eo ; gouzout a rit lenn er c’halonou gwelloc’h eget eur mestr-skol pa lenn en e levr. Klevit, hag e vo displeget d’eoc’h penn-da-benn. N’eo ket abalamour e karan ar bleuniou pe kan al laboused eo e tremenan dre ar parkeier, nann ; met abalamour ez eo furoc’h d’in tec’hout diouz an hent bras dre ma tostaomp ouz Kemper. Fellout a ra d’in degouezout er palez hep beza gwelet gant den, pe, a-hend-all, sur a-walc’h, ma kouezan dindan krabanou va enebourien (hag eun niver bras ez eus anezo), e vefe graet va stal a-raok gwelout ar roue ha goulenn digantañ ar pardon evit va holl dorfedou ».\n« Evit ho torfedou ?… Me ’gave d’in…»\n« A, c’houi ’gave d’eoc’h e oa gevier ha netra ken, ar pez o deus lavaret diouzin Lostigloan ha Duard ? »\n« Ha n’eo ket gevier ? »\n« Ar wirionez eo penn-da-benn ».\n« Ha c’houi an hini en deus hanter lazet Lostigloan ha lazet mat c’hoar ar vran ? »\n« Siouaz d’in ! Me an hini ao ! Debret em eus skouarn hennez, ha gwasoc’h torfedou a zo c’hoaz em sac’h. Goap am eus graet ouz ar roue, gevier am eus lavaret d’ezañ, n’eo ket a sac’hadou, nemet a garradou. Lammig en deus kavet ivez e varo em c’hastell ».\n« Ha n’eo ket Tourter ar maout ?… »\n« Me an hini en deus lazet ha debret anezañ. Ne blije ket d’in e benn : lakaat a ris ar penn e sac’h Tourter, e vignon gant urz d’hen c’has d’ar roue hep diskoulm al las. Ar maout, hep gouzout e touge e varo, a sammas ar sach… »\n« Hag eo bet roet da Job ha da Lom ha debret ganto ! »\n« Dre va faot d’in-me ! »\n« Hag heñ digablus ! N’em bije ket kredet biken ! »\n« Pec’hedou am eus graet dre goubladou bras, ha n’eo ket unan-hag-unan. Kounnar ar bleiz, hini an arz am eus dellezet mil gwech, ha mil kounnar all da heul. Sell « Gwelout a rit du-se, war an dosenn, eur park tirienn ? »\n« Gant eur renkennad gwez faou, war an tu dehou ? »\n« Dres. Er park-se em eus c’hoariet eun dro drist d’ar bleiz. N’eo ket bet darbet da Job mont da gana an dra-se dre ar vro, rak ne gavas ket e gont en istor.\nEun abardaez e oa. Job n’en doa ket debret eur begad abaoe an deiz a-raok, ha, d’an eur-se, e oa ouz e gorf muioc’h a eskern eget a gig. Sempl oa aet gant an naon. Edomp o tremen er park a welit du-se war an dosenn. Er park-se, eur gazeg hag eun ebeul kaer a oa o peuri.\n« Alanig », eme ar bleiz d’in, « it da gavout ar gazeg, da c’houlenn diganti evit pe briz e werzfe d’imp hec’h ebeul ».\n« Deomp ’ta neuze, Job ».\n« Nann, nann, it hoc’h-unan », eme Job, « ha ma plij d’ar gazeg an afer-se, e teuiot d’am c’herc’hat ».\nMont a ris eta.\n« Itron », emeve, « an ebeul-mañ a zo d’eoc’h, n’eo ket gwir ? Me a zo eur marc’hadour o tremen dre ar vro. Evit pe briz e vezo gwerzet d’in ? »\nAr gazeg a respontas :\n« Gwir eo, an ebeul kaer-mañ a zo d’in, ha ma lakait ennañ eur priz uhel, e vezo gwerzet d’eoc’h. Ar priz a zo merket dindan va houarn a-dreñv ».\nGouzout mat a raen petra ’dalveze evidoun ar geriou : dindan va houarn a-dreñv. Lavarout a ris eta d’ar gazeg :\n« Trugarez d’eoc’h, itron ; a-benn eur munud amañ, a vezo graet ar werz. Pa n’ouzon ket ar c’hemm a zo etre an « A » hag an « O », ret mat eo d’in mont da glask unan all hag a zo bet e-pad bloaveziou er skol ».\n« Lavarit d’ho kamalad dont da lenn ar priz », a lavaras d’in ar gazeg.\nMont a ris da gavout ar bleiz :\n« C’hoant hoc’h eus d’ober eur pred mat ? »\n« Ya », emezañ.\n« Mat, an ebeul a vezo gwerzet d’eoc’h, ma karit. Met eur c’haer a briz e kousto ».\n« N’eus forz ».\n« Ar priz a zo merket war eun houarn a-dreñv, rak ar gazeg n’eo ket bet morse er skol, ha n’he deus ket desket lenn ».\n« O, me a lenno ar priz brao-tre », a lavaras Job ; « gouzout a ran ar brezoneg, ar galleg, al latin, ar saozneg, hag ar gregach a zeu ivez ganin mat a-walc’h ».\nE gwirionez, e-pad ar bloaveziou m’he doa e vamm kollet eur bern arc’hant evit kas anezañ d’ar skol, Job n’en doa ket gallet lammat dreist an daolenn genta. Met ar genaoueka paotr a vez alies e fri hiroc’h eget hini ar re all… betek ma vez torret d’ezañ. Job eta a lavaras d’ar gazeg :\n« Itron, diskouezit d’in priz an ebeul. N’eus forz e peseurt yez emañ skrivet, e teuin a-benn da zisklipa anezañ. Itron, savit ho troad, mar plij, ma welin ».\n« Ya, ya, sevel a ran anezañ », eme ar gazeg.\nHa gant he houarn nevez, lakaet gant ar marichal ar mintinvez-se, e tistagas eur ruadenn vantrus da Job, e-kreiz e fas. Hag en eur zañsal, ar gazeg hag an ebeul a yeas d’ar penn all d’ar park, hag ac’hano d’ar gêr. Ar bleiz, heñ, semplet, hag e benn o tiwada, a chome gourvezet war al letonenn, ha ne rae nemet klemm : ouc’hou ! ouc’hou !\nGoude eun eur tremenet er stad-se, e teuas e anaoudegez d’ezañ. Fuloret e oa gant ar boan, ha yudal a rae gwasoc’h eget eur c’hi klañv.\n« Lavarit d’in », emeve, « ha mat eo kig an ebeul. Eur c’horfad hoc’h eus graet, pa welan eo bet ret d’eoc’h, goude echu an debri, ober eur gourvez evit diazeza ar pred. N’oun ket bet pedet ganeoc’h zoken da gemer eun tañva. Dizoñjal a rit ho mignoned koz, Job. N’hoc’h eus ket lavaret d’in kennebeut e peseurt yez e oa skrivet priz an ebeul war an houarn ».\n« A, ya », eme Job, « e c’hellit ober goap ?… A, ar gazeg he divesker hir ! Ar skritur a oa war an houarn ? Nao zach ! Hag o-nao int aet em penn ».\nSetu aze, va eontr, an taol c’houero am eus c’hoariet d’ar paour kaez Job er waremm a welit du-se, war an dosenn. Darbet eo bet d’ezañ mervel, ha n’ouzon ket zoken penaos n’eo ket bet lazet war an taol. Gwelout a rit pegen du, pegen lovr eo va c’houstiañs. Met vad en deus graet d’in displega d’eoc’h va fallagriez. Bremañ ouzoc’h sklaer ha fraez an torfedou am eus graet. Aesoc’h e vezo d’eoc’h difenn ac’hanoun dirak lez-varn ar roue ».\nFlaer a respontas :\n« Gwall dorfedou hoc’h eus graet, va niz. Lammig ha Tourter a zo maro-mat, hag evidoc’h kaout keuz ha keuz bras, ne zeuio hini ebet anezo da veza beo en-dro. Nobl ar roue a anavez ho holl dorfedou, ha bremañ e komprenan perak ez eo kounnaret-ruz. Diaes a-walc’h eo dar gwella alvokad difenn ac’hanoc’h dirak al lez-varn. Bezit keuz, va niz ha va mignon, o ya, bezit keuz, rak en eur stad gwall drist en em gavit, ha marteze n’emañ ket gwall bell hoc’h eur diweza. Nobl, pa vez kounnaret, a zo eur gwall roue, hag ar wasa tra a c’hello c’hoarvezout ganeoc’h !… »\n« Ar gwasa tra, va eontr ? » eme Alanig. « N’en em chalit ket kement. Ba, ba, ba ! N’en devo ket ar roue eur vlevenn zoken diwar va fenn. A ! ma oar unan bennak en em denna braoik-tre eus ar spontusa troiou-kamm, Alanig al louarn an hini eo. Petra fell d’eoc’h, n’oun ket evit tremen er bed-mañ eur vuhez ken santel hag hini eur manac’h. Re zouget oun d’ar pec’hed, douget gant va natur ha gant gwad ar ouenn. Gouzout a ran e kousto ker d’in eur wech bennak, rak ar pec’hedou a vez atao mod pe vod kastizet. Petra fell d’eoc’h, an hini a bren hag a werz mel a lip alies e vizied. Lammig a blije d’in : koant e oa, kuilh e oa, hag eun dudi sellout outañ. Alies e tremene dirak va c’hastell evit mont da ober eur weladenn d’e gerent o chom e bourc’h Bonneur. Ober a ris anaoudegez gantañ, ha deut e oamp da veza daou vignon bras ».\n« Kompren a ran, va niz : daou vignon ken bras ma teuas c’hoant d’eoc’h debri anezañ ! »\n« Ya, siouaz, debret em eus anezañ, hag abeg oun ivez ma ’z eo bet lazet Tourter. Mat, selaouit mat, va eontr, daoust ha n’eus nemedoun a zo de veza tamallet ? Lammig ha Tourter a zo marvet dre o fazi : Lammig a oa skañv e benn, ha Tourter a oa eun den gros, hep eur gwennegad spered e bouedenn e empenn. N’eo ket ganin-me e vije c’hoarvezet an dra-se ».\n« Met, va niz, eur mignon hoc’h eus lazet !… »\n« Ya, ya, gouzout a ran. Met Alanig al louarn n’en deus ket bevet betek-hen ar vuhez a skouer vat, ha d’ezañ eo ar gwasa, rak an hini a vev er peched, ne vev ket eürus war an douar, kredit ac’hanoun, va eontr. Skuiz oun avat o klevout komz eus Lammig ha Tourter. Lakaomp ar gaoz war draou all. Ar roue e-unan en deus lazet muioc’h eget n’em eus graet, ha laeret muioc’h eget na rin. Den ne gred tamall anezañ na lavarout d’ezañ : « Roue, n’hoc’h eus ket graet mat ». An holl a gren dirazañ hag a lavar : « Roue, c’houi a zo galloudek, c’houi a zo glorius, c’houi a zo gouiziek, c’houi a zo desket». Pep hini, el lez, a gemer skouer diwar ar roue. Job a lak e grabanou war madou an nesa. Lom a laz du-mañ, du-hont, hervez e faltazi, ha ne vez lavaret netra d’ezo. Enoret int, beva a reont e peoc’h, hag ar roue a gar anezo. Met p’en deus graet Alanig an distera droug, displua eur yarig pe diskroc’hena eur c’honikl, o, neuze, ar vad am eus graet ne gont ket ken ! Ne weler nemet an droug, daoust d’an droug beza disterik-tre. A, me ’lavar d’eoc’h, va niz : eun den galloudek a c’hell beza laer bras, ha dirak an holl ; padal eul louarn hep difenn nen deus ket aotre zoken da veza eul laer bihan. Panevet va finesa, mil bell ’zo e vijen bet krouget !… A, va eontr, an dud e dlefe soursial outo, ha netra ken. Ne gav ket d’eoc’h en deus pep hini ac’hanomp peadra dober a-raok mont da lakaat e fri en aferiou ar re all ? Met douget omp d’ar fallentez muioc’h eget d’ar mad, evel an den a gav gwelloc’h diskenn d’an draonienn eget pignat d’ar menez, e risklomp war hent ar gaou, an trubarderez, al laeroñsi, al lazerez ha kement fallagriez, e-lec’h poania da bignat dre wenodennou striz ar vertuziou.\n« Kredi a ran », va niz, « a lavaras Flaer, « emaoc’h o kofes pec’hedou ar re all, ha nann ho pec’hedou d’eoc’h hoc’h-unan ».\nAlanig a oa o vont da respont e eontr, pa darzas palez ar roue dirazo.\n« Emaomp degouezet », emezo.\n« Kemerit kalon, va niz », eme Flaer ; « ouspenn enebourien hoc’h eus e palez ar roue. Niverus eo ho mignoned ; galloudek int… »\n« Ya, ya, gouzout a ran, va eontr, eun niver bras a vignoned am eus e palez ar roue. Met en o zouez, ma vez klasket mat, pet mignon gwirion a vezo kavet ? An holl a oar eo kounnaret ouzin ar roue Nobl, hag a-barz pell amañ, marteze, e vo devet va c’hastell ha laeret va holl zanvez diwarnoun. Hogen, desket em eus p’edon er skol : keit ha m’az po madou da rei, kalz a vignoned a gavi ; kouez da-unan er baourentez, hag o c’havi holl didruez ».\n« Gwir eo, va niz ».\n« Re wir, va eontr. Met, ne dalvez ket mont d’ar red ; gwelloc’h eo mont abred ».\nHag int o-daou dar palez.\nAdtapet diwar « https://br.wikisource.org/w/index.php?title=Troioù-kamm_Alanig_al_Louarn/8&oldid=21380 »\nKemmoù diwezhañ degaset d'ar bajenn-mañ d'an 16 Ebr 2011, da 22:42.


Ezañs India - Wikipedia\nDaou bakad ezañs India\nEzañs India pe ezañs indian anvet अगरबत्ती (agarbattī) e hindeg (hag e yezhoù indezek all) a ro dave da veur a doare ezañs produet en India abaoe meur a gantved. Disheñvel eo meur a doare ezañs produet en India diouzh doreoù all produet dre ar bed.\n1.2 Ezañs glaou-koad\nRenket e c'hell bezañ ezañs India e daou rummad pennañ: ezañs garet gant glaou-koad, ennañ danvezioù dourennek; ha masala, graet gant danvezioù peursec'h nemetken. Meur a doare ezañs masala ez eus ivez:\nMasalaoù[kemmañ | kemmañ ar vammenn]\nTalvezout a ra ar ger hindek मसाला (masālā), implijet e yezhoù indezek all ivez, kement ha "meskaj spisoù" hag implijet e vez alies evit komz eus ar meskajoù spisoù implijet evit keginañ.\nGraet e vez seurt ezañs dre meskañ frondoù solut ha sec'h pe damsec'h betek tizhout un doare toaz ha neuze o ruilhañ war ur vazhig voan graet gant bambou. Peurliesañ ne vez implijet nebeut-tre pe tamm danvez dourennek ebet ha neuze e padont pelloc'h dre ma n'a ket kuit ar c'hwezh dre an aer ken buan all.\nGraet gant danvezioù dianav er C'hornôg alies a-walc'h, gante ur frond dous ha spisek. Teviñ a reont goustadikoc'h evit doareoù all dre vras. Ouzhpennet e vez da danvezioù sec'h an doare ezañs-mañ un tamm danvez dourennek ha danvezioù all evit ma ne sec'fent ket ha gwak eo an tammig ar bizhier ezañs pa doucher anezhe.\nUn isdoare dourbar eo ar champaoù gant gant un danvez naturel kavet en India anvet "halmaddi", ur rousin gris damdourennek produet gant ar gwez ''Ailanthus Malabarica'', gantañ ur frond dous heñvel ouzh hini bleuñv ar gwez frangipani hag abalamour da se e vez graet "champa" (hindeg: चम्पा) ouzh an doare ezañs-mañ dre m'eo hennezh anv ar frangipani en India. Hidroskopek eo ar rousin halmaddi, da lâret eo e euvret gantañ dour digant an aer ha neuze e c'hell bezañ damc'hleb seurt ezañs pa doucher anezhañ. Brudet-meur eo an ezañs Nag Champa.\nUn isdoare masala all eo an dhoupoù (hindeg: धूप), graet gant toaz ezañs hepmuiken hep tamm bazh bamboo ebet. Kreñv-kenañ e c'hell bezañ frond meur a ezañs doare dhoup ha kalz a voged a deu diwarne. Brudet-tre eo ar Chandan Dhoop, ennañ kalz a goas santal.\nEzañs glaou-koad[kemmañ | kemmañ ar vammenn]\nSoubet e vez bizhier graet glaou-koad ha danvezioù all evit gallout o stummañ e meskajoù enne c'hwezh-vat ha/pe eouloù frondus naturel. Du eo an darn vrasañ eus an ezañs produet evel-hen.\nProduerion[kemmañ | kemmañ ar vammenn]\nMeur a labouradeg ezañs ez eus en India, lec'hiet an darn vrasañ anezhe e Bengalourou e Karnataka. Setu ur roll eus ar broduerion bennañ ma vez kavet an ezañsoù produet gante er-maez eus India:\nB.V Aswathiah & Bros./Nandi\nNK Bharatharaj Setty & Sons/Kala Perfumery Works\nShroff Channabasappa & Sons\nAdtapet diwar « https://br.wikipedia.org/w/index.php?title=Ezañs_India&oldid=873575 »\nKemmoù diwezhañ degaset d'ar bajenn-mañ d'an 21 Kzu 2010, da 17:15.


Dañvad lanneier Breizh - Wikipedia\nDañvad lanneier Breizh\nDañved lanneier Breizh a vez graet eus an deñvad a veze kavet e Breizh-Izel, dreist-holl, hag un tammig e Breizh-Uhel (betek Loudieg, Ploermael, Redon ha Savenneg). Deñved bihan du int, disheñvel-tre diouzh deñved kornôg Bro-C'hall, ha tost da re Kembre ha Bro-Skos. Kavet e veze stankik pa oa ledan c'hoazh al lanneier hag ar brugeier er vro.\nBagad deñved lanneier Breizh o peuriñ en ti-feurm l'Alinière e Brec'heg, Il-ha-Gwilen\nBihan-tre eo an dañvad-mañ, gant un nebeud diforc'hioù ment hervez ar c'horn-bro. Hiziv an deiz ne chom nemet re Eusa ha re paludoù ar Brugeier e Bro-Gwerrann. Anavezet eo hini Eusa evel bihanañ dañvad ar bed, met e gwirionez e veze kavet deñved ken bihan war an douar-bras ivez.\nDu, gell ha louet (gant an oad) e oa an deñved e kornôg Breizh. E Breizh-Izel e veze kavet ur meskaj etre re Breizh ha re kornôg Bro-C'hall, hag int mesket da vat gant gouennoù o tont eus lec'h all abaoe pell. Dougen a ra ar par kerniel, bras-kenañ e lec'hioù 'zo (evel en Eusa), pe bihanoc'h e lec'hioù all (evel e Gwerrann). A-wechoù ez eus parezed gant kerniel bihan ivez, rouez eo bremañ met boutin e oa betek an XVIIIvet kantved.\nAnvioù hengounel[kemmañ | kemmañ ar vammenn]\nGraet e veze "Dañvad al lann", "Dañvad ar brug", "Dañvad an tevennoù", "Dañvad Du Breizh"... anezhañ.\nAdtapet diwar « https://br.wikipedia.org/w/index.php?title=Dañvad_lanneier_Breizh&oldid=1701243 »\nGouennoù kozh Breizh\nKemmoù diwezhañ degaset d'ar bajenn-mañ d'an 1 Mae 2016, da 17:30.


Ag en eil Gourhæmèn - Wikimammenn\nAg en eil Gourhæmèn\nE ti J.M. GALLES, 1790 (pp. 170-180).\n◄ Ag er guettan Gourhæmèn Ag en eil Gourhæmèn Ag en dairvèt Gourhæmèn ►\nAg en eil Gourhæmèn.\nHanhue Douè hemb ræzon ne douyei quet,\nNa dré nitra en dès crouéét.\nDRé en eil Gourhæmèn Doué e zihuèn dohemb a brofanein é Hanhue santel ; hac e ordrén demb en inourein.\nInourein e rér Hanhue en Eutru-Doué : 1.° Dré er Bedèn ; 2.° Dré en dévizeu devod ; 3.° Dré ur vuhé santel hac a scùir-vat. 4.° Dré er rô ; 5.° Dré er sermant just ha legitim. En disinourein e rér : 1.° Dré en touyadelleu diavis ha temerær ; 2.° Dré er parjur ; 3.° Dré er blasfæm. Hui e gavou er Bedèn expliquét arlerh er Sacremanteu. En ol e ouair petra-è en discourieu devod, hac ur vuhé santel hac a scùir-vat. Ne gonzehèmb enta meid ag er rô, ag en touyadelleu, hac er blasfæm.\nAg er Rô.\nUr Rô e zou ur promèss groeit de Zoué ag un ævr mat-benac, arlerh en dout hum avisét mat.\nMé lar ur promèss, ha non pas ur simpl resolution. Rac ur simpl resolution e guemérehèn de monèt de visitein unan clan, n’em obligehai quet quemènd èl pe larehèn : me bromèt de Zoué, pé me ra rô a monèt de visitein unan clan. Me lar ur promèss groeit de Zoué : rac penaus-benac ma heèllér gobér rô idan protection, pé é inour ur Sant-benac ; de Zoué vai neoah é promettér, ha non pas d’er Sænt. Me lar ur promèss... ag un ævr-mat-benac : de larèt-è, er péh e hratér, e zeli bout mat hac agréabl de Zoué ; rac a vihannoh n’en dès na rô nac obligation ; é contrel, ur profanation a Hanhue santel en Eutru-Doué vehai. Par exampl, gobér goab a Zoué vehai larèt : me bromèt de Zoué é hein de goroll, pé en hum vangein... Ne hum ingagér ordinæremant dré rô nameit de dreu péré n’en dint meit conseillét, èl mei goarn er uerhtæt, yunein certæn déieu peb-suhun, &c. Penaus-benac ma heèllér ehue hum ingagein de dreu commandét, èl mei, ne veàuehér jamæs, ne larehér jamæs gueu er bet, ne hantehér jamæs bobanceu er béd... Ér sort-treu-ze é hès doubl obligation : en obligation ag er Ourhæmèn, hac en hani ag er rô. Anfin me lar ur promèss... arlerh en dout hum avisét mat : de larèt-è, quênt hum ingagein, réd-è éxaminein mat ha goud de betra en hum ingagér, hac opèn bout libr de hum ingagein. U1 lod-vad hum gav forh ambarassét, manq a gonsidérein just ér-raug de betra en hum ingageant. Par-exampl, unan e larou : me bromèt de Zoué ne ziméein quet ; mæs a pe za goulèn guet-t’ou pèh intantion ou doai ér momand-hont, ne ouair petra rescond. Lod aral én un dangér, pé én ur hlinhuèd, e bromèt perhindedeu, pé treu-aral, péré ne vènt quet é dalh guet-t’ai d’accomplissein. Hanhuein e rér quemènt-ce ur rô diavis ; ha ma n’eèll en dud-ce accomplissein ou fromèss hemb diæzein bras er-ré en dès berh ar nehai, pé hemb gobér gueu doh unan-benac, ind e zeli hum adressein doh er-ré carguét a oarn hac a gondui en Ilis, eit bout dispancét ag ou rô, pé eit ma vou changét tehai én un dra-benac-aral. Mæs pihue-benac e scrappehai un dispance, pé ur changemand ag ur rô dré ur gueu, pé hemb ur gùir ræzon, ne cessehai quet a voud obligét, opèn ma commettehai ur péhet bras.\nEèllein e rér hum ingagein dré rô absolumant ha hemb condition ; par-exampl : me promèt de Zoué é hoarnein er uerhtæt ; me ra rô é rein cant-scouét d’er beurerion... Remerquet amen penaus mar dai argant pé madeu e hoès promettét, hou ç’hériterion e vou obligét d’aqùittein hou promèss, mar marhuét hemb hé accomplissein. Eèllein e rér ehue hum ingagein idan condition ; par-exampl : me bromèt é yunein peb-Gùinèr, mar recouran er yéhæd ; a-ze ne hum obligét meid a pe vou accomplisset er gondition e hoès laqueit. Eèllein e rér hoah hum ingagein eid un amzér ; par-exampl : me ra rô a oarn er uerhtæt durand ur blæ... Obligét-oh durand en amzér e hoès merchèt ; mæs ur uéh en amzér-hont treménét, hou ç’obligation e cèss, meit ha hui hé renehuéehai.\nTouyèt, pé gobér sermant, e zou quemer Doué eit bout test ag er péh e larér, pé e rér, pé e bromettér. Quemènt-ce e arrihue istroh eid én ur mod ; rac er memb tra larèt : Doué-ç’ou test a me honzeu ; pé larèt : Doué e ouair... Quer sur èl n'en dès meid un Doué... Men Doué... Ya sur, &c., mar e hoès intantion de douyèt ha de guemér Doué eit bout test ar hou conz. Er memb tra-è hoah laquad en dourn ar en Aviél ; rac inou é ma conzeu Doué ; pé ar er Groès, pé ar er Relégueu ; pé touyèt dré en Nean, dré en doar, pé dré en treu crouéét, rac Doué en dès int groeit hac ou honserv.\nEr sermant groeit guet en tair-condition-ze, e zou un Act a Religion hac agréabl de Zoué. Mæs mar manq unan hemb quin anehai, ne vér quet exant a béhet quel liès gùéh èl ma touyér. 1.° Mar touyét inemp d’er urionné, hui e gommèt ur péhet horribl e hanhuér parjur ; rac ma rét de Zoué un outrage hemb par doh er hemér eit bout test a hou fallanté ha fausoni. Er-ré e vanq a hum aqùittein ag er péh ou dès touyét, e gommèt ehue ur parjur, ha liès mad un injustice. Er-ré e douy dré acustumance hemb seèllèt hac ean e vai gùir pé gueu, e zou é goal stad. Petra chongeal enta ag er-ré e ra gueu doh ou minourèt ; e ra gueu doh en Ilizieu, e laqua argand er Chapélieu én ou implé int, pé de brenein gageu...\n3.° Mar touyét hemb ne vai necessité, de larèt-è, eid un dra distér, pé eid un dra n’en dai quet requis ma vou credèt, hui e béh hoah : hac hou péhet e zou marvel mar touyét dré ur certæn malice, pé disprisance, pe guet scandal eit hou Nessan. N’en dès quet paud gùir necessité de douyèt meid a pe vér galhuét é Justice eid un affær-benac. Petra e vou larét enta ag er-ré e douy eit gùerhein pé eit prenein ? Ag en dud youanq sodét en eil guet éguilé, péré eit hum hardéhad d’er péhet, e douy en hum gaveint ? Ha quemènt-ce inemp de volanté ræzonabl ou zud. Er-ré en dehai neoah tènnét unan-benac d’er péhet dré ur sermant faus pé injust, e zou obligét d’er reparein.\nMæs er ræzonnieu-ze n’excusant quet dirac Doué. Mar e hoès ur matlheurus acustumance de douyèt, groeit hou possibl eit hé zorrein ; pedet unan-benac d’hou ç’avertissein a pe achappou gueneoh touyèt : pedet, yunet, reit alézon eit goulèn guet Doué er græce de changein : douget er menaceu-men ag er Scritur : En hani e douy liès, e vou lèn a fallanté, ha goalèn Doué ne lamou quet a ziar é di : héliet en avis e ra deoh S. Jâq : Drès peb-tra, é-m’ean, ne douyet quet... Hum goutantet a larèt, èl-ce-è ; pé n’en dai quet èl-ce-è, a-celfin ne vehait quet condannét. (Leinet el Livr Pedènneu, ar en Examèn a gousciance).\nAg er Blasfæm.\nEr Blasfæm e zou ur gonz anjulius de Zoué, un offance d’é inour, pé de hani er Sænt ; èl ma vehai larèt : Doué e zou cruel... Doué n’en dai quet just... Doué ne hum sourci quet a hanamb... Doué ne hum véll quet a affærieu en dud... Mar dai just en Eutru-Doué, perac é souffr-ean en dra-men hac en dra... perac ne ra-ean dannè d’er-rè vad, ha non pas d’er-rè fal ? Pé larèt guet disprisance : je-reni-di... mort-di... tête-di... vantre-di... trand..., &c. Conz guet disprisance ag er Uériès glorius Vari, pé ag er Sænt : pé larèt un dra-benac inemp d’en inour ha respèt e zou deliét dehai, &c.\nEr blasfæm e zou er brassan péhet, é-mé S. Thomas, hac en horriplan, é-mé S. Jerom. En diaulèt hac er-ré dannét e valloh hac é vlasfæm hemb-cèss inemp de Zoué, ha n’en don quet souhét : rac ind e santt é peb-momand er bouis ag é vangeance. Mæs un dra horribl-è cleuèt Crechénion doh hum sehuel inemp d’un Doué, péhani e véritt quemènt bout carét ; inemp d’un Tad, pé-hani en dès quemènd a sourci a nehai. É vangeance e gouéh abrèd pé dehuehad ar er vlasfæmerion hac ar er-ré ou souffr, èl mei en tadeu ha mameu, er véstr ha mæstrezèt, en dud a Justice, hac ol er-ré en dès droæd hac otorité, ma ne brezant quet hum laquad é poén a gorrigein er vlasfæmerion.\nQuênd achihue en articl-men, laramb petra-è en execration hac en imprecation pé goal-bedèn. En execration e zou un douyadèl dré béhani en touyour e gousantt bout punissét guet Doué, mar lar gueu, pé ma n’accompliss er péh e lar ; èl pe larér : Doué d’em punissein, ma n’en dai gùir er péh e laran.... Re-varhuein ar en tache, ma n’accomplissan en dra-ze... Ar me housciance, pé ar men dannation... N’en dès quet brassoh touyadèl eid en execration, revè S. Augustin ; penaus-benac mei mat ha permettét guet en tair-condition hun nès merchét ihuelloh, eid er sermant.\nEn imprecation pé goal-bedèn, e zou un douyadèl horribl e rér en ur venacein a obér droug de unan-benac ; èl pe larèr : Doué d’em dannein, ma ne ran en droug men hac en droug... Ne fal quet deign gùélèt arhouah, ma ne tallan un dén dehou... Èl ma vai ordinæremand er haz hac er gounar e ra pr-noncein er sort conzeu-ze, caïgein e rér guhavè guet-t’ai blasfæmeu épouvantabl, èl mei er honzeu méliguet-men e gleuér quel liès guet certæn tud hantér goué, péré n’ou dès meid en hanhue a Grechénion : Oh ! n’en dai quet hoah marhue Doué na clan é Vam ; ha ne ortein quet ma hei de di en diaul eit payein deign quement-ce... Er malloheu hac er malédictioneu e rér en eil-d’éguilé, e zou hoah branqueu ag en imprecation. Hérissein-é rér é cleuèt Crechénion, priedeu doh hum argarhein hac é sacrein en eil guet éguilé a vitin beèd en noz ; un tad hac ur vam é rein ou malloh d’ou bugalé ; bugalé é tezirein er brassan drougueu d’ou zud ; er verdér doh hum anjullein ; en amision én areih hac é counar é rein ou malédiction en eil-d’éguilé ; tud furius é rein d’en diaul tout er péh e zisplige dehai, &c. Hum chongeal e rér bout burhud é toul dor en ihuern, a pe gleuér ar en doar el langage e gonzér inou.\nTouyèt guet un dra-benac, pé rein hou malloh d’en treu crouéét, é spécial d’en dud, e zou ur péhet enorm, é-mé S. Thomas. Malédiction ur vam ar hé bugalé, e zistruge un ti beèd en dondæd, é-mé er Speret-Santel : hac ur hroaidur e ra é valloh d’é dad pé d’é vam, e vou laqueit d’er marhue. Ne ret hou malloh de nitra ; rac, é-mé er Profæt David, en hani e gar er malédiction, er malédiction e gouéhou ar nehou, ha ne beèllei quet a-zoh-t’ou.\nRemerq. En-n’emb en dehai groeit ur sermant-benac, hac e hum gavehai ambarrasset pérac ne vehai quet ér stad d’en accomplissein, pé rac n’eèllehai quet é cousciance er gobér, e zeli, èl m’hun nes larét ag er rô, hum adressein doh é Éscop, pé doh unan-benac carguét ag é berh, eit bout dispancet ag é bromèss, pé eit goud guet-t’ou petra en dès d’obér.\nEn eil Gourhæmèn e zihuèn hoah a brononcein en Hanhue santel a Zoué, en Hanhue sacrét a Jesus, Hanhue er Uériès ha hani er Sænt, dré acustumance, hemb attantion, hemb respèt, hemb devotion.\nAdtapet diwar « https://br.wikisource.org/w/index.php?title=Ag_en_eil_Gourhæmèn&oldid=83079 »\nKemmoù diwezhañ degaset d'ar bajenn-mañ d'an 5 Gen 2016, da 14:44.


Notre histoire | Ateliers des Capucins\nOuzhpenn 300 vloaz a dreuzfurmadurioù !\nKrouidigezh ul lec'h\nUr gumuniezh menec'h Kabusined staliet e Rekourañs - ur c'harter digenvez ha didud a-walc'h c'hoazh eus kêr Vrest - he doa bet aotre da sevel ur gouent eno. Er bloaz-se end-eeun e oa bet lakaet ar maen kentañ gant Vauban, marichal Frañs hag arkitektour evit an arme.\nKrouet e oa karter "ar Gabusined".\nAmzer ar morlu\nDa-heul an Dispac'h Bras hag e stourm didruez a-enep an Iliz e oa bet divodet ar gumuniezh relijiel hag e-se diberc'hennet ar Gabusined. E 1791, un dekred gant ar Vodadenn Vroadel en doa roet an tachennoù hag ar savadurioù d'ar morlu en doa staliet eno, dek vloaz diwezhatoc'h, ur c'hazarn evit an deskarded-kanolierien.\nUr seurt iliz-veur eus an industriezh\nE-pad ar reveulzi industriel eus ar bloavezhioù 1840 e oa deuet tres d'an atalieroù hag e oa bet savet ar batis espar-mañ evit sevel ha dresañ bigi ar Morlu. Uhelaet ha brasaet e oa bet teir nev industriel bras an atalieroù betek 1864. 150 metr a hirder o doa ha enno e oa an deuzerezh, ar vinterezh, an uzinerezh bihan ha bras, an atalieroù montañ, juntañ ha hini an tredan a oa ezhomm da sevel kefluskerioù.\nUr gêr e-barzh kêr\nEn 1878 e oa tost da 1 800 a vicherourien o labourat war bladenn ar Gabusined. En atalieroù e oa al labour ul lazh-tud a-wechoù : ouzhpenn gouzañv an trouz hag ar yenijenn e ranke an dud chom diflach rak bez' e oa pontoù-ruilh hag a gase ar pezhioù eus an eil mekanik d'egile.\nWell-wazh e laboured 11e bemdez, ha goude-se, e penn kentañ an XXvet kantved, e veze labouret 8e peurliesañ. Tamm-ha-tamm e oa bet degemeret maouezed en atalieroù, daoust ma ne oant ket bet ent ofisiel nemet adalek 1978.\nAmzer an adsevel\nE-pad an Eil Brezel-bed e oa bet gwalleget da vat an atalieroù gant ar bombezadegoù, hag ivez 60% eus ar mekanikoù. Ne oa nemet ar murioù a-gement a oa chomet difreuz. Evit an adsevel e oa bet doujet arkitektouriezh an XIXvet kantved, met graet e oa bet gant beton houarnet. Ouzhpenn 10 vloaz e oa padet al labourioù, ar pezh n'en doa ket miret an atalieroù da vont en-dro er mare-se. Rak adalek 1947, war bladenn Killiverzan e-kichen an atalieroù, kreizenn stummañ teknikel deskarded an arsanailh he doa degemeret ar "Voused" a oa bet stummet eno e-pad meur a vloaz.\nUn istor nevez a gomañs\nBetek 2004 e oa bet graet labourioù sevel ha dresañ bigi en atalieroù, dreist-holl evit ar Morlu ha Naval Group (DCNS). Setu m'o doa pourchaset pezhioù pouezus-bras evit an dougerioù-nijerezioù Clémenceau (1957) ha Charles-de-Gaulle (1987/1994) hag evit an douger-biñsaskelloù Jeanne d’Arc (1959/1961). Kement-se gant ouzhpenn 200 mekanik liesseurt-kaer, bras-bras a-wechoù, ma oa bet uzinet pizh pezhioù diniver ar batimantoù. E-pad ar bloazioù-se e oa aet ar Morlu war-zu Lanninon tamm-ha-tamm, ha gant-se e oa bet fin d'an obererezh industriel war ar bladenn e 2004... ha dieubet evel-se 16 hektar e-kreizig-kreiz kêr.\nUn amzer da zont nevez\nUr chabistr nevez a gomañse en istor ar Gabusined. Rak roet e oa bet lañs gant Brest meurgêr, asambles gant ar Stad, ar Morlu, ar rannvro, an departamant ha kef ar fiziadoù, d'ur mennad da gempenn ha da reneveziñ ar bladenn, abalamour da adreiñ buhez d'ar c'harter. Fellout a rae d'an den krouiñ ul lec'h foran evit ar sevenadur, an ekonomiezh, an touristerezh hag an dudi, en ur virout ar glad industriel.\nAl labourioù bras\nE 2012 eo e oa komañset ent ofisiel al labourioù da gempenn al lec'h, gant an tramgarr ouzhpenn, a liamme adalek ar mare-se Rekourañs ouzh kreiz kêr Siam. Rak-se e c'haller mont buan da norzh pe da su kêr adalek karter nevez ar Gabusined.\nUl lec'h buhez nevez\nKenderc'hel a ra an avantur gant digoradur ofisiel an Atalieroù d'an annezidi, ha pa lakaer en-dro an teleferik kentañ e Frañs en ur gêr, etre ar bladenn ha traoñ ar straed Siam. Goude-se e teuas pep tra lerc'h-ouzh-lerc'h er bloavezhioù da-heul gant, da skouer, digoradur al levraoueg François Mitterrand - Les Capucins, degemer ar c'hentañ embregerezhioù sevel tiez Cap Vert, donedigezh an annezidi kentañ ha stalioù nevez.\nDeuet eo Ateliers des Capucins da vezañ ur gwir lec'h evit ar bobl ha ne baouez ket da ziorren a zeiz da zeiz ! N'eo ket echu an istor...


Holl ganaouennoù ar Redadeg - Redadeg\nHo fotoioù !\nDegemer al lec’hienn > br > Redadegoù tremenet > Holl ganaouennoù ar Redadeg\nEstreget ar ganaouennoù ofisiel e c’hallomp selaoù kanaouennoù ouzhpenn krouet a-ratozh-kaer ha kaset deomp war eeun gant an dud !\nHuch ’ta Redadeg : kanaouenn ofisiel 2016\ngant Kazh-Koad Lanvaoz\nAn Alambadeg : kanaouenn ofisiel 2014\nALAMBADEG - KLIP REDADEG 2014\ngant Ar Redadeg\nan Alambadeg, kanaouenn redadeg 2014\nan Alambadeg, kanaouenn redadeg 2014 4.9 Me (MP3)\nPozioù Alambadeg 41.7 ke (PDF)\nKanaouennoù all e 2014\nKanaouenn “Laouen” savet gant skipailh Roazhon - 2014\nPozioù kempennet gant Laurence Guillo, Katell Chantreau ha Jean-René Le Moullec\nKanaouenn enrollet ba studio Légitime Folie gant Andréa-Aziliz Mevel, Suzon, Anna Burlot, Lera Smith, Jean-René, Aude, Lukian ha Konan Le Moullec, Adèle Naegele, Laurence Guillo, gant skoazell Vincent Burlot hag Iwen Casteret.\nEnrolladenn Laouen 2.9 Me (MP3)\nPozioù 22.9 ke (OpenDocument Text)\nLipdub filmet plasenn an ti-kêr e Roazhon d’ar Sadorn 24 a viz Mae 2014. Trugarez d’an holl berzhidi !\ngant Iwen Casteret\nKanaouenn skipailh Loic - 2014\nKrouet gant ur skipailh Redadeg evit e flijadur hag hon hini ;-)\nsonenn_skipailh Loic 9.3 Me (MP3)\nKanaouenn skolaj Plijidi - 2014\nKanaouenn skolaj Plijidi\nKanaouenn skolaj Plijidi 6.2 Me (MP3)\nPozioù kanaouenn Plijidi 42.8 ke (PDF)\nKanaouenn Strollad SILWINK - 2014\nSilwink, ur strollad tud yaouank ha donezonet :\nBateri : Loeiz Ar Bras\nFleut : Fulub Gourves\nGitar : Louri Bon\nKan : Kadvael Jolived-Leforestier\nGitar Boud : Gireg Moutoun\ngant Marin In\nPozioù SILWINK 14.1 ke (OpenDocument Text)\nKanaouennoù 2012 pe a-raok\n"Foeter Breizh" gant Dom Duff : Kanaouenn ofisiel 2012\nChe Ye Ye Ye Ye Ye… Che Ye Ye Ye !!!\nPellgargañ ar ganaouenn\nPellgargañ an ton\n"Redadeg, savit ho taouarn" gant David ar Gall ha skolajidi Diwan Gwened\n"Deom gand ar Redadeg !" gant TG Brass Band\nUr ganaouenn savet gant tud yaouank dornet mat, hag ur c’hlip farsus war ar marc’had, a gaso ’hanoc’h eus ribinoù Bro Leon betek plasenn ar c’honkord e Pariz.\nRedek war un ton plin ? Redek ha dañsal, dañsal ha redek, yep yep yep ! Kanaouenn kanet gant Aodren ha Tangi.\n"Redadeg Dz" gant Gwenole Larvol\nSkolidi divyezhek Douarnenez o doa degemeret ar rederien war an ton bras pa zo bet erruet ar Redadeg... Kanet ho poa gante ?\nAwenet bras gant ar ganaouenn-se e oa Skipailh Rianteg !\ngant Christophe Hoyet\n"PlijaBrezh" gant Diwan An Alre\nWar un ton hengounel deus Bro Gwened e vez kanet ar ganaouenn-se bet savet gant skolidi Diwan An Alre.\n"Yezh ma c’halon" gant Youenn Guillanton\nUn tamm barzhoniezh ba bed ar rederien. Ra ket droug ’vat.\n"Daou Don Doub ar Menezioù" : ton ar gavotenn veur e straedoù Douarnenez\nKlevet ’peus e vo aozet ur pezh-mell gavotenn evit mont eus porzh ar Rosmeur betek ar plasenn Beziers d’ar Sadorn 19 a viz Mae da geñver gouel degouezh ar Redadeg ? Pedet eo an holl sonerien da gemer perzh : setu ar skrid sonerezh evit pleustriñ un tamm en a-raok.\nKanaouenn ofisiel Redadeg 2010\nSoñj ’peus ? Kredapl ’peus bet tro da vouskanañ pe da ganañ ar ganaouenn-se a bouez penn alies abaoe 2010 ! Savet eo bet gant David ar Gall ha skolajidi Diwan Gwened, ha deuet da vezañ brudet kenañ goude bezañ bet azasaet ha punkaet gant ar Ramoneurs de Menhirs. Pebezh plijadur !\nKanaouennoù Redadeg 2008\nKanaouenn ofisiel , savet gant Gweltaz Adeux eus ar strollad rock EV ha kanet gant skolidi Diwan Roazhon.\n"Ret eo redek" , bet savet gant David ar Gall ha kanet gant 6vet klas Skolaj Diwan Gwened. Aet e oa ar maout ganti da geñver Kan ar Bobl 2008 e Pondi (Priz ar skolajoù).\n"Redek a rin" , bet savet gant Mark Kerrain ha kanet gantañ.\n"Hir" , savet gant Nolwenn Korbell he doa skrivet kemennadenn kuzhet ar Redadeg kentañ, an hini a oa tremenet a zorn da zorn a-hed an hent (600 km e 2008).\nHentad 2016 : prenañ kilometroù\nKorn an aozerien\nLec’hienn bet savet gant SPIP 3.0.25


Bleiz-bouzel - Wikipedia\n(Adkaset eus C'hwil-kaoc'h)\nAr bleizi-bouzel, pe c'hwiled-kaoc'h, zo amprevaned a'n em vag diwar fank.\nSkilfoù kreñv zo e penn o favioù a-raok a-benn kleuziañ.\nAn ûioù a vez dozvet war, pe e-kreiz, bernioù boulheñvel graet gant kaoc'h, delioù pin ha tammoù koad ha lakaet e foñs ur riboul. Ar voul-mañ, stummet mat a-drugarez da bavioù a-dreñv ar bleiz-bouzel, a vo boued al larvenn nevez-digloret. Gant bleizi-bouzel 'zo e vez graet bouloù a-vent gant un aval. Preizhañ bouloù ar re all a seblant bezañ ur boaz e bed an amprevaned-se.\nAdalek penn kentañ an nevez-amzer e vez gwelet an imagoed o kleuziañ garidennoù e-kichen pe dindan ur bouzel pe ur bern mon. Eno e vo berniet boued evite pe evit al larvennoù. Debriñ a reont kaoc'h, togoù-touseg kozh, gagnoù ha sev a lipont a-wechoù.\nOber a reont war-dro an ûioù hag al larvennoù.\nNijerien dizampart eo ar bleizi-bouzel.\nAdtapet diwar « https://br.wikipedia.org/w/index.php?title=Bleiz-bouzel&oldid=1456585 »\nKemmoù diwezhañ degaset d'ar bajenn-mañ d'an 3 Ebr 2013, da 10:31.


Bartolomé de las Casas, ganet 1484 e Sevilla ha marvet d'an 17 a viz Gouere 1566 e Madrid, a oa ur beleg dominikan, misioner, skrivagner hag istorour spagnol, eskob Chiapas, brudet dre m'en devoa diskleriet doareoù an drevadennerien spagnol ha difennet gwirioù an Amerindianed.\nKemeret en doa perzh e breutateg Valladolid e skolaj San Gregorio gant un toullad teologourien, tud a lezenn ha merourien evit respont da c'houlenn an impalaer Charlez V a-zivout an doare da drevadenniñ Amerika ar Su o vezañ ar reishañ posupl gant a dud a veve eno. Div abadenn a zo bet a badas ur mizveh pep hini, unan e 1550 hag eben e 1551. Kalz eskemmoù dre skrid a zo bet ivez. An daou berzhiad pouezusañ a zo bet Bartolomé de Las Casas hag an teologour Juan Ginés de Sepúlveda.\nAdtapet diwar « https://br.wikipedia.org/w/index.php?title=Bartolomé_de_las_Casas&oldid=1872518 »\nDernière modification le 25 Ebr 2020, à 11:38\nKemmoù diwezhañ degaset d'ar bajenn-mañ d'an 25 Ebr 2020, da 11:38.


Kaozeadenn Patrom:Dastaolioù - Wikipedia\nKlasket 'm eus eeunaat kinnig an daolenn hep kemm an dibaboù yezh; met en em gavout a reer gant\nanvioù-verb diouzh un tu (krenañ, gwignal...) hag anvioù kadarn diouzh an tu all (paz, breugeud...). Ne vefe ket mat unvaniñ an doare? Pe ober hepken gant anvioù-verb (breugeudiñ, pasaat), pe hepken gant anvioù (breugeud, paz)?\ngerioù 'zo a seblant bezañ "arbennik" pe re strizh. Ne vefe ket koulz ober gant gerioù "ledan o ster". Da skouer amañ "louf": al louf 'zo ur seurt bramm, lakaat "bramm" da bennger? Heñvel evit "dislonkañ", ur ger evel "c'hwediñ" a vefe marteze ledanoc'h ha neptuekoc'h.\nbazailh eo ar stumm peurunvan (ha barailh ha badailh adstummoù) (evel hiriv hag hidiv e-keñver hiziv).Trec'hlid mitonet 7 Gen 2010 da 11:11 (UTC)[respont]\nAdtapet diwar « https://br.wikipedia.org/w/index.php?title=Kaozeadenn_Patrom:Dastaolioù&oldid=623860 »\nKemmoù diwezhañ degaset d'ar bajenn-mañ d'an 7 Gen 2010, da 11:11.


Efesios 4 CCO - Dseaˋ quiáˈˉ Dseaˋ Jmáangˉ - Bible Gateway\nEfesios 4 Chinanteco de Comaltepec (CCO)\nDseaˋ quiáˈˉ Dseaˋ Jmáangˉ lɨ́ɨiñˊ lafaˈ jaamˋ dseaˋ lajeeˇ laˈóˈˋ rúiñˈˋ\n4 Jnea˜ Paaˉ, jo̱ sɨjnɨ́ɨnˇn uíiˈ˜ e guiaaˉ júuˆ quiáˈˉ Dseaˋ Jmáangˉ jee˜ ˈnʉ́ˈˋ, dseaˋ jaˋ lɨ́ɨngˊnaˈ dseaˋ Israel. Jo̱ mɨ́ɨˈ˜ɨ ˈnʉ́ˈˋ e güɨlɨseemˋbaˈ laco̱ˈ sɨˈíˆ e seengˋ dseaˋ i̱ catǿˈˉ Fidiéeˇ i̱ niˈuíingˉ dseaˋ quiáˈrˉ lɨ́ˈˆ laco̱ˈguɨ nɨcatǿˈrˉ ˈnʉ́ˈˋ e caˈuíingˉnaˈ lajo̱. 2 Jo̱ jaˋ jmɨcǿøngˈ˜ yaang˜naˈ jee˜ jaléngˈˋ dseaˋ rúngˈˋnaˈ, jo̱guɨ eeˉbaˈ guiʉ́ˉ jee˜ írˋ, jo̱guɨ jaˋ jmooˋnaˈ guíingˉnaˈ có̱o̱ˈr˜, jo̱guɨ jmeeˉbaˈ féngˈˊ áaˊnaˈ laˈóˈˋ rúngˈˋnaˈ e ˈneáangˋ rúngˈˋnaˈ. 3 Jo̱ co̱ˈ juguiʉ́ˉ júuˆ røøbˋ nɨseengˋ ˈnʉ́ˈˋ laˈóˈˋ ˈnʉ́ˈˋ, dseaˋ lɨ́ɨngˊnaˈ dseaˋ quiáˈˉ Dseaˋ Jmáangˉ, laˈeáangˊ có̱o̱ˈ˜ Jmɨguíˋ quiáˈˉ Fidiéeˇ, jo̱baˈ jmɨˈúungˋnaˈ e seengˋguɨˈ lajo̱. 4 Jo̱ co̱o̱bˋ ˈléˈˋ nɨlɨ́ɨˊɨɨˈ laˈóˈˋ jneaa˜aaˈ, dseaˋ lɨ́ɨˊɨɨˈ dseaˋ quiáˈˉ Dseaˋ Jmáangˉ, jo̱guɨ dseángˈˉ lají̱i̱ˈ˜ Jmɨguíˋ quiáˈˉ Fidiéeˇbaˈ seengˋ jee˜ jneaa˜aaˈ, jo̱guɨ caˈíimˈ˜ e guiʉ́ˉ e sɨjeengˇnaaˈ e nilɨse̱e̱ˉnaaˈ cøøngˋ có̱o̱ˈ˜ Fidiéeˇ lata˜. 5 Jo̱ jaamˋ Fíiˋnaaˈ Dseaˋ Jmáangˉ i̱ seengˋ, jo̱guɨ jí̱i̱ˈ˜ júuˆ quiáˈˉ dseaˋ íˋbaˈ nɨjáˈˉ lɨ́ɨˋnaaˈ, jo̱ uíiˈ˜ jo̱baˈ cajgáangˉnaaˈ jmɨɨˋ. 6 Jo̱ jaamˋ Fidiéeˇ i̱ seengˋ, jo̱ íˋbingˈ lɨ́ɨngˊ Tiquiáˈˆ lajaangˋ lajaangˋ jneaa˜aaˈ, dseaˋ lɨ́ɨˊɨɨˈ dseaˋ quiáˈrˉ; jo̱guɨ íˋbɨ cajo̱ i̱ lɨ́ɨngˊ Fii˜ quiáˈˉ lajɨɨˉnaaˈ laˈóˈˋ jneaa˜aaˈ; jo̱guɨ jmáiñˈˋ ta˜ jneaa˜aaˈ e laco̱ˈ nijméˉnaaˈ lají̱i̱ˈ˜ e iiñ˜ ˈñiaˈrˊ, jo̱guɨ seeiñˋ có̱o̱ˈ˜ jneaa˜aaˈ lajɨɨˉnaaˈ cajo̱.\n7 Jo̱ Dseaˋ Jmáangˉ cacuøˈrˊ jneaa˜aaˈ lajaangˋ lajaangˋnaaˈ lají̱i̱ˈ˜ ta˜ e sɨˈíiˆiiˈ nijmóˆooˈ quiáˈrˉ lɨ́ˈˆ laco̱ˈguɨ nɨcalɨˈiiñ˜ e cuøˈrˊ jaléngˈˋ dseaˋ quiáˈrˉ. 8 Jo̱baˈ féˈˋ fɨˊ ni˜ jiˋ quiáˈˉ Fidiéeˇ cuaiñ˜ quiáˈˉ e na e nidsijéeˊ có̱o̱ˈ˜ Dseaˋ Jmáangˉ jo̱ féˈˋ:\nJo̱ cajgóoˉbre fɨˊ yʉ́ˈˆ jmɨgüíˋ e jéeiñˋ jaléngˈˋ dseaˋ i̱ calɨ́ˈrˉ,\njo̱guɨ cacuøˈrˊ dseaˋ quiáˈrˉ e tɨɨiñˋ lají̱i̱ˈ˜ e sɨˈíˆ nicuǿˈrˉ dseaˋ do.\n9 Jo̱ ¿e˜ guǿngˈˋ e nisórˋ fɨˊ yʉ́ˈˆ do? Co̱ˈ guǿngˈˋ e laˈuii˜ nijgiáaiñˋ fɨˊ jmɨgüíˋ la cartɨˊ fɨˊ nʉ́ˈˉ uǿˉ. 10 Jo̱ Dseaˋ Jmáamˉ i̱ dseaˋ i̱ cajgángˉ do, jo̱ íˋbɨ cajo̱ i̱ cangángˈˉtu̱ cartɨˊ yʉ́ˈˆguɨ lɨ˜ nɨniingˉguɨ eáangˊ e laco̱ˈ íbˋ nilíingˉ Fii˜ quiáˈˉ lajaléˈˋ. 11 Jo̱ íˋbre dseaˋ cacuøˈrˊ jaléngˈˋ jneaa˜aaˈ, dseaˋ lɨ́ɨˊɨɨˈ dseaˋ quiáˈrˉ, lají̱i̱ˈ˜ e sɨˈíˆ nicuǿrˉ. Jo̱ cacuørˊ e i̱ lɨɨng˜ jneaˈˆ jmooˉnaaˈ ta˜ niˈˊ júuˆ quiáˈˉ Dseaˋ Jmáangˉ, jo̱guɨ e i̱ lɨɨng˜guɨ jneaa˜aaˈ jmooˉnaaˈ ta˜ féˈˋ cuaiñ˜ quiáˈˉ Fidiéeˇ, jo̱guɨ e i̱ lɨɨng˜guɨ jmóoˋ ta˜ guiaˊ júuˆ quiáˈˉ jial laangˋ dseaˋ jee˜ dseeˉ quiáˈrˉ, jo̱guɨ e i̱ lɨɨng˜guɨ jmóoˋ ta˜ quie̱ˊ nifɨˊ quiáˈˉ ta˜ quiáˈˉ Fidiéeˇ jo̱guɨ jmóoˋbɨr ta˜ eˊ júuˆ quiáˈˉ dseaˋ do cajo̱. 12 Jo̱ lajo̱b caguiéengˋ Dseaˋ Jmáangˉ guiʉ́ˉ jaléngˈˋ jneaa˜aaˈ, dseaˋ lɨ́ɨˊɨɨˈ dseaˋ quiáˈrˉ, e laco̱ˈ nijmɨcó̱o̱ˈ˜naaˈ dseaˋ rúˈˋnaaˈ laco̱ˈ catɨ́ɨngˉ, jo̱ lajo̱b nicuǿøˈ˜ bíˋ rúˈˋnaaˈ laˈóˈˋ jneaa˜aaˈ, dseaˋ nɨlɨ́ɨˊnaaˈ dseaˋ quiáˈˉ Dseaˋ Jmáangˉ. 13 Jo̱ lajo̱b ˈnéˉ jmóˆguɨ́ɨˈ cartɨˊ conrøøbˋ nɨjáˈˉ lɨ́ɨˋnaaˈ júuˆ quiáˈˉ Dseaˋ Jmáangˉ jo̱guɨ conrøøbˋ nilɨcuíingˋnaaˈ dseaˋ do i̱ lɨ́ɨngˊ Jó̱o̱ˊ Fidiéeˇ, jo̱ lajo̱b nilíiˉnaaˈ dseaˋ quiáˈˉ Dseaˋ Jmáangˉ i̱ nɨráangˋ cartɨˊ niˈiéˈˋ quíˉnaaˈ laco̱ˈguɨ dseaˋ do ˈñiaˈrˊ.\n14 Jo̱ lajo̱b joˋ nilíiˉguɨ́ɨˈ laco̱ˈguɨ lɨ́ɨngˊ jaangˋ jiuung˜ i̱ lajmɨnábˉ jmɨsɨ́ɨngˉ jaléˈˋ e ɨˊ dsíirˊ lɨ́ˈˆ laco̱ˈguɨ co̱o̱ˋ móoˊ fɨˊ ni˜ jmɨɨˋ e dséeˊ lɨ́ˈˆ doñiˊ jiéˈˋ fɨˊ lɨ˜ íiˊ guíˋ. Co̱ˈ i̱ jiuung˜ do lajmɨnábˉ naaiñˋ e jmitir˜ lɨ́ˈˆ doñiˊ eeˋ júuˆ ˈmɨ́ɨˉ cartɨˊ nilíˋ e nijmɨgǿøngˋ dseaˋ írˋ, faˈ jaléngˈˋ dseaˋ i̱ nɨtɨ́ɨngˋ jmɨgǿøngˋ dseaˋ rúngˈˋ. 15 Dsʉˈ guiʉ́ˉguɨ e sɨɨ˜naaˈ jmangˈˉ júuˆ jáˈˉ, jo̱guɨ e nijmiˈneáangˋ rúˈˋnaaˈ dseaˋ lɨ́ɨˊɨɨˈ dseaˋ quiáˈˉ Fidiéeˇ, jo̱ lajo̱baˈ nidsicuángˋguɨ quíˉiiˈ dseángˈˉ cartɨˊ niˈeeˉnaaˈ laco̱ˈguɨ la éeˋ Dseaˋ Jmáangˉ ˈñiaˈrˊ; co̱ˈ íbˋ dseaˋ lɨ́ɨiñˊ lafaˈ mogui˜ quiáˈˉ jaléˈˋnaaˈ, dseaˋ lɨ́ɨˊɨɨˈ dseaˋ quiáˈrˉ. 16 Jo̱ jaléngˈˋ jneaa˜aaˈ, dseaˋ lɨ́ɨˊɨɨˈ dseaˋ quiáˈˉ Dseaˋ Jmáangˉ, lɨ́ɨˊɨɨˈ lafaˈ co̱o̱bˋ ngúuˊ táangˋnaaˈ có̱o̱ˈ˜ dseaˋ do; jo̱ dseaˋ íbˋ dseaˋ lɨ́ɨiñˊ lafaˈ mogui˜ quiáˈˉ lajɨɨˉnaaˈ, dseaˋ lɨ́ɨˊɨɨˈ dseaˋ quiáˈrˉ. Jo̱ dseaˋ íˋbɨ cajo̱ dseaˋ cacuøˈrˊ jneaa˜aaˈ co̱o̱ˋ ta˜ lajaangˋ lajaangˋnaaˈ, dseaˋ lɨ́ɨˊɨɨˈ dseaˋ quiáˈrˉ; jo̱baˈ mɨ˜ guiʉ́bˉ jmooˉnaaˈ e ta˜ jo̱ e jmiˈneáangˋnaaˈ dseaˋ rúˈˋnaaˈ, jo̱baˈ co̱lɨɨm˜ dsicuángˋ e eeˉnaaˈ guiʉ́ˉ lajɨɨˉnaaˈ.\nJial seengˋ dseaˋ laˈeáangˊ có̱o̱ˈ˜ Dseaˋ Jmáangˉ\n17 Jo̱ e lab fɨ́ɨˉguɨ́ɨ ˈnʉ́ˈˋ, dseaˋ rúˈˋnaaˈ, laˈeáangˊ có̱o̱ˈ˜ júuˆ quiáˈˉ Dseaˋ Jmáangˉ, e joˋ güɨlɨseengˋguɨˈ laco̱ˈguɨ la seengˋ dseaˋ góoˋnaˈ i̱ jaˋ cuíingˋ Fidiéeˇ. Co̱ˈ i̱ dseaˋ íˋ seeiñˋ e ɨˊ dsíirˊ jmangˈˉ jaléˈˋ e jaˋ ta˜ íimˆ, 18 jo̱ lɨ́ɨˊ lafaˈ nʉʉbˋ dsíirˊ, co̱ˈ dsíngˈˉ jaˋ líˈrˋ niˈɨ́ˉ dsíirˊ røøˋ; jo̱ jaˋ íñˈˋ lají̱i̱ˈ˜ e cuøˈˊ Fidiéeˇ jaléngˈˋ jneaa˜aaˈ, dseaˋ lɨ́ɨˊɨɨˈ dseaˋ quiáˈrˉ, uíiˈ˜ e jaˋ iiñ˜ e nilɨcuíiñˋ dseaˋ do, co̱ˈ eáamˊ ueˈˋ dsíirˊ. 19 Jo̱ jí̱i̱ˈ˜ jaˋ líˈrˆ ɨˈˋ lɨ́ɨiñˉ e cuøˈˊ fɨˊ yaaiñ˜ e jmóorˋ jaléˈˋ e ˈlɨˈˆ, jo̱ dseángˈˉ jaˋ quie̱ˊ íbˈˋ jmóorˋ jaléˈˋ e ˈlɨˈˆ e tɨ́ɨiñˋ jmóorˋ do.\n20 Dsʉˈ ˈnʉ́ˈˋguɨ, dseaˋ cuíingˋnaˈ Dseaˋ Jmáangˉ, jaˋ calɨcuíingˋnaˈ dseaˋ do e laco̱ˈ nijméeˆnaˈ jaléˈˋ e ˈlɨˈˆ lajo̱. 21 Co̱ˈ dseángˈˉ jáˈˉbaˈ nɨcanʉ́ʉˉnaˈ júuˆ quiáˈˉ dseaˋ do, jo̱guɨ lɨɨm˜ eeˋ calɨtɨ́ngˋnaˈ quiáˈrˉ jo̱ lajo̱baˈ nɨñíˆnaˈ e jmangˈˉ e jábˈˉ júuˆ quiáˈˉ Dseaˋ Jmáangˉ. 22 Jo̱baˈ tʉ́ʉˊnaˈ jaléˈˋ e ˈlɨˈˆ e lamɨ˜ quɨ́ˈˉ tɨ́ɨngˋnaˈ jmooˋnaˈ do, co̱ˈ có̱o̱ˈ˜ e jo̱ cajméeˋ e eáamˊ calɨgǿngˋnaˈ. 23 Jo̱guɨ jmɨsɨ́ɨngˆnaˈ jaléˈˋ e ɨˊ óoˊnaˈ, jo̱ íiˋ áaˊnaˈ jmangˈˉ e guiʉ́ˉ. 24 Jo̱guɨ güɨlɨseengˋnaˈ e nɨcalɨˈmɨ́ɨmˉbaˈ e laco̱ˈ niˈeeˉnaˈ laco̱ˈguɨ la éeˋ Fidiéeˇ ˈñiaˈrˊ, jo̱guɨ jméeˆnaˈ jmangˈˆ e guiʉ́ˉ, jo̱guɨ eeˉnaˈ røøˋ laco̱ˈ sɨˈíˆ jee˜ jaléngˈˋ dseaˋ rúngˈˋnaˈ.\n25 Jo̱baˈ tʉ́ʉˊnaˈ e quié̱ˆnaˈ júuˆ e o̱ˈ jáˈˉ, jo̱ féeˈ˜baˈ jmangˈˉ júuˆ e jáˈˉ có̱o̱ˈ˜ dseaˋ rúngˈˋnaˈ, dsʉco̱ˈ lajɨɨˉbaaˈ lɨ́ɨˊnaaˈ lafaˈ co̱o̱ˋ ngúuˊ táangˋnaaˈ laˈóˈˋ jneaa˜aaˈ, dseaˋ lɨ́ɨˊɨɨˈ dseaˋ quiáˈˉ Dseaˋ Jmáangˉ.\n26 Jo̱ song jmiguíingˆ áaˊnaˈ, jaˋ cuøˈˊ fɨˊ yaang˜naˈ e niˈeeˉnaˈ dseeˉ; jo̱guɨ jmɨˈúungˋnaˈ e jaˋ huǿøˉ ee˜ e guíingˉnaˈ do cajo̱, 27 jo̱ lajo̱b jaˋ cuøˈˊnaˈ fii˜ i̱ ˈlɨngˈˆ fɨˊ e nijmɨgǿøiñˋ ˈnʉ́ˈˋ.\n28 Jo̱guɨ jaléngˈˋ ˈnʉ́ˈˋ i̱ lamɨ˜ jmóoˋ ɨ̱ɨ̱ˋ, quiúumˈ˜baˈ e joˋ jméeˆnaˈ lajo̱, jo̱ jmeeˉbaˈ ta˜ guiʉ́ˉ có̱o̱ˈ˜ layaang˜ guóoˋnaˈ e laco̱ˈ seabˋ e cuǿˈˆnaˈ jaléngˈˋ dseaˋ i̱ ˈnéˉ quiáˈˉ lajo̱.\n29 Jo̱ jaˋ cá̱ˆnaˈ júuˆ ˈléˈˋ, co̱ˈ dseángˈˉ lají̱i̱ˈ˜ júuˆ e guiʉ́ˉ jo̱guɨ e íingˆ ta˜baˈ ˈnéˉ cá̱ˆnaˈ e laco̱ˈ nijmɨcó̱o̱ˈ˜ quiáˈˉ jaléngˈˋ dseaˋ i̱ ninúˉ e júuˆ jo̱ jial nidsicuángˋguɨ quiáˈrˉ e cuíiñˋ Dseaˋ Jmáangˉ. 30 Jo̱ jaˋ jmooˋnaˈ e nilíingˉ fɨˈíˆ Jmɨguíˋ quiáˈˉ Fidiéeˇ, co̱ˈ íˋbingˈ seengˋ có̱o̱ˈ˜ ˈnʉ́ˈˋ e laco̱ˈ cuøˊ li˜ quíiˉnaˈ e nilíingˉnaˈ dseaˋ sɨlaangˇ mɨ˜ nitɨ́ˉ íˈˋ e nileángˉ Fidiéeˇ jaléngˈˋ dseaˋ quiáˈrˉ laco̱ˈ sɨˈíˆ.\n31 Jo̱guɨ tʉ́ʉˊnaˈ jaléˈˋ e ˈníˈˋ áaˊnaˈ có̱o̱ˈ˜guɨ jaléˈˋ e guíingˉnaˈ quiáˈˉ rúngˈˋnaˈ có̱o̱ˈ˜guɨ jaléˈˋ e jɨɨng˜naˈ, jo̱guɨ jaˋ foˈˆnaˈ júuˆ ˈléˈˋ quiáˈˉ rúngˈˋnaˈ, lɨ́ˈˆ lajaléˈˋ e ˈlɨˈˆ e jiéˈˋguɨ é. 32 Jo̱ eeˉbaˈ jmangˈˉ e guiʉ́ˉ có̱o̱ˈ˜ jaléngˈˋ dseaˋ rúngˈˋnaˈ, jo̱guɨ jmeeˉbaˈ fɨˈˋ lɨ́ɨngˉnaˈ jaléngˈˋ dseaˋ rúngˈˋnaˈ, jo̱guɨ íingˊnaˈ dseeˉ quiáˈˉ dseaˋ rúngˈˋnaˈ lɨ́ˈˆ laco̱ˈguɨ la jmóoˋ Fidiéeˇ e íiñˉ dseeˉ quíiˉ ˈnʉ́ˈˋ laˈeáangˊ có̱o̱ˈ˜ Dseaˋ Jmáangˉ.


Alan Llwyd (ganet en 1948), pe Alan Lloyd Roberts hervez e wir anv, zo ur barzh kembreat, skridvarnour hag embanner.\nGanet eo e Dolgellau, en un atant e Cilan, graet gantañ studioù e Bangor. Dalc'het en deus bet ur stal levrioù er Bala ha labouret e ti an embanner Christopher Davies hag ar Welsh Joint Education Committee.\nE levr kentañ e oa Y March Hud e 1971, gant e anv.\nBrudet eo ivez abalamour m'en deus gounezet kurunenn ha kador an Eisteddfod war un dro dre ziv wech: da gentañ e 1973 ha goude e 1976. Un tamm tabut a voe neuze rak n'eas ket ar gador gant ar barzh Dic Jones dre un abeg teknikel a werzaouiñ.\nOuzhpenn e varzhonegoù ez eus bet embannet lies studienn diwar-benn ar varzhoniezh kembraek ha skrid ar film Hedd Wyn (1992) diwar-benn ar barzh Hedd Wyn a voe lazhet er Brezel bed kentañ.\nEmbannet en deus ivez ul levr enklask, Cymru ddu , diwar-benn istor an dud du e Kembre.\nAdtapet diwar « https://br.wikipedia.org/w/index.php?title=Alan_Llwyd&oldid=1549827 »\nKemmoù diwezhañ degaset d'ar bajenn-mañ d'an 16 Gen 2014, da 21:58.